10 Khasiat Buah Manggis yang Anda Perlu Tahu

Apakah khasiat Buah manggis kepada kesihatan? Artikel ini akan membincangkan khasiat manggis, kandungan nutrisi dan kompaun sihat di dalamnya

Semua pasti kenal akan buah manggis bukan? Tak perlu dijelaskan lagi buah manggis merupakan antara buah yang dikenali oleh seluruh rakyat Malaysia. Buah tempatan ini mempunyai bentuk yang bulat, kulit berwarna ungu dan tebal. Isinya pula berwarna putih, bertekstur lembut dan mempunyai rasa masam-masam manis.

Buah manggis merupakan sejenis buah yang bermusim dan hanya berbunga pada masanya sahaja. Buah ini boleh dimakan begitu sahaja dan telah digunakan secara meluas di dalam industri pembuatan makanan Malaysia. Selain itu, ianya turut digunakan di dalam industri kosmetik sebagai alat penjagaan muka dan badan. Namun begitu tahukah anda akan kebaikkan buah manggis terhadap kesihatan? Artikel ini akan membincangkan dengan lebih lanjut akan kebaikkan buah manggis terhadap kesihatan.

Kandungan Nutrisi dan Komponen Penting

Berikut merupakan kandungan nutrisi yang terdapat di dalam 5 biji manggis (83 g) yang bersaiz kecil.

Tenaga: 28 kcal
Karbohidrat: 4.65 g
Serat: 4.2 g
Protein: 0.5 g
Lemak 0.83 g

Berdasarkan jadual di atas, setiap 5 biji manggis bersaiz kecil dapat membekalkan sebanyak 28 kcal tenaga. Ianya juga mempunyai sebanyak 4.65 g karbohidrat dan 4.2 g serat. Kandungan protein dan lemaknya pula rendah iaitu sebanyak 0.5 g dan 0.83 g. Antara komponen bermanfaat lain yang terdapat di dalam buah manggis adalah vitamin C dan vitamin B. ianya turut mengandungi magnesium dan komponen mangan yang diperlukan oleh tubuh badan. Kajian turut mendapati bahawa komponen bernama Xanthone merupakan komponen aktif yang bermanfaat yang boleh didapati dalam buah manggis.

Khasiat Manggis pada Kesihatan

1. Bersifat anti kanser

Terdapat beberapa jenis kajian telah dijalankan untuk mengkaji kesan pemberian manggis yang mengandungi Xanthone ke atas sel aktiviti sel kanser. Kajian-kajian ini telah mendapati bahawa Xanthone membantu untuk melawan sel kanser di dalam kajian tersebut. Antara penemuan yang didapati adalah komponen ini mampu membantu untuk mengecilkan sel kanser, mengurangkan bilangan salur darah di dalam tumor dan mengurangkan berat tumor.

Buah manggis juga mempunyai sifat anti radang kerana kandungan antioksida dan komponen aktif seperti vitamin C yang terdapat di dalamnya. Tekanan oksidatif adalah apabila sel badan terdedah dengan radikal bebas lalu menjadikan sel tersebut rosak. Hal ini dapat menyebabkan pelbagai masalah kesihatan kerana berlakunya kerosakkan sel badan dan radang.

3. Menjaga kesihatan mulut

Bagaimana buah manggis dapat menjaga kesihatan mulut? Hal ini kerana buah ini mempunyai sifat antibakteria yang dapat membunuh kuman di dalam mulut. Satu kajian telah dijalankan di mana satu semburan mulut yang mengandungi ekstrak buah manggis telah dihasilkan. Kajian ini mendapati bahawa semburan mulut ini berhasil untuk membunuh patogen yang dapat menyebabkan masalah jangkitan kuman pada mulut.

4. Bersifat anti diabetes

Diabetes merupakan salah satu penyakit yang disebabkan oleh kekurangan insulin di dalam badan ataupun juga disebabkan oleh insulin yang kurang sensitif. Hal ini menyebabkan paras gula di dalam darah tinggi dan gula tidak dapat ditukarkan kepada tenaga dengan baik. Kandungan komponen xanthone di dalam buah manggis dapat membantu di dalam pengawalan gula di dalam darah. Selain itu, buah manggis turut mengandungi serat yang dapat membantu untuk melambatkan kenaikkan gula di dalam darah.

5. Meningkatkan sistem imuniti.

Sistem imuniti yang lemah akan mudah menyebabkan tubuh badan mendapat pelbagai jenis penyakit seperti demam, selsema dan batuk. Antara cara untuk meningkatkan sistem imunisasi tubuh badan adalah dengan pengambilan vitamin C. Buah manggis mempunyai kandungan Vitamin C yang dapat membantu untuk meningkatkan imunisasi badan dengan menyokong fungsi sel darah putih yang membantu untuk menyingkirkan patogen dan kuman dari luar.

6. Meningkatkan penyerapan zat besi

Masalah kesihatan yang sering terjadi apabila badan kekurangan zat besi adalah anemia. Anemia adalah satu keadaan di mana badan mengalami kekurangan sel darah merah yang berfungsi untuk mengangkut oksigen keseluruh badan. Hal ini akan menjadikan penghidap anemia berasa cepat penat, lesu dan pucat. Vitamin C di dalam buah manggis dapat membantu penyerapan zat besi lalu menggalakkan penghasilan sel darah merah.

Hati merupakan organ yang terpenting di dalam badan manusia kerana ianya menjalankan banyak fungsi penting di dalam tubuh badan manusia. Antara fungsi hati adalah penghasilan jus hempedu, menyingkirkan toksin daripada badan, mengaktifkan enzim, dan pelbagai lagi. Kajian mendapati bahawa buah manggis mempunyai komponen yang dapat melindungi sel hati daripada tekanan oksidatif.

8. Menjaga kesihatan kulit

Tahukah anda bahawa buah manggis dapat membantu untuk mencerahkan kulit. Kerana inilah buah manggis turut digunakan di dalam penghasilan produk kosmetik penjagaan kulit seperti pencuci wajah dan krim pelembab wajah. Kajian mendapati bahawa terdapat komponen di dalam buah manggis yang dapat menghalang penghasilan hormon yang meransang melanosit dan menggalakan kulit yang lebih cerah.

9. Menjaga kesihatan mata

Mata merupakan antara organ yang memainkan peranan terpenting di dalam kehidupan harian kita. Degenerasi macular berkaitan usia merupakan antara masalah kesihatan yang dapat menyebabkan seseorang itu untuk hilang kebolehan untuk melihat. Kajian telah mendapati bahawa xanthone di dalam buah manggis dapat melambatkan dan mencegah kemunculan penyakit ini.

10. Baik untuk kesihatan sistem penghadaman

Seperti buah-buahan yang lain, buah manggis mengandungi sejenis serat yang baik untuk sistem penghadaman kerana ianya dapat menggalakkan pergerakkan usus ataupun peristalsis lalu mencegah sembelit. Serat juga merupakan makanan kepada bakteria baik di dalam usus. Bakteria baik yang hidup di dalam usus dapat menyokong keseimbangan dan kesihatan usus.

Khasiat Buah yang lain

Fang, Y., Su, T., Qiu, X. et al. Protective effect of alpha-mangostin against oxidative stress induced-retinal cell death. Sci Rep 6, 21018 (2016).
Lee, K. W., Ryu, H. W., Oh, S. S., Park, S., Madhi, H., Yoo, J., … & Kim, K. D. (2017). Depigmentation of α‐melanocyte‐stimulating hormone‐treated melanoma cells by β‐mangostin is mediated by selective autophagy. Experimental Dermatology, 26(7), 585-591.
Gutierrez-Orozco F, Failla ML. Biological activities and bioavailability of mangosteen xanthones: a critical review of the current evidence. Nutrients. 2013 Aug 13;5(8):3163-83. PMID: 23945675; PMCID: PMC3775248.
Nittayananta, W., Limsuwan, S., Srichana, T., Sae-Wong, C., & Amnuaikit, T. (2018). Oral spray containing plant-derived compounds is effective against common oral pathogens. Archives of Oral Biology, 90, 80-85.
Wang, A., Li, D., Wang, S., Zhou, F., Li, P., Wang, Y., & Lin, L. (2018). γ-Mangostin, a xanthone from mangosteen, attenuates oxidative injury in liver via NRF2 and SIRT1 induction. Journal of Functional Foods, 40, 544-553.
Xie Z, Sintara M, Chang T, Ou B. Daily consumption of a mangosteen-based drink improves in vivo antioxidant and anti-inflammatory biomarkers in healthy adults: a randomized, double-blind, placebo-controlled clinical trial. Food Sci Nutr. 2015 Jul;3(4):342-8. doi: 10.1002/fsn3.225. Epub 2015 Apr 13. PMID: 26286710; PMCID: PMC4534161.


10 Khasiat Buah Dokong yang Anda Perlu Tahu

Apakah khasiat buah dokong? Artikel ini akan membincangkan khasiat, kandungan nutrisi dan kompaun sihat di dalamnya.

Buah dokong merupakan buah tempatan masyarakat Malaysia yang tidak perlu diperkenalkan lagi. Buah ini mempunyai saiz dan rasa yang seakan-akan buah langsat. Ianya bersaiz kecil, berbentuk bulat dan berkulit putih kekuningan.

Isinya pula berwarna putih cerah dan mempunyai rasa manis bercampur masam. Buah dokong biasanya datang di dalam bentuk tangkai. Terdapat lebih kurang 40 biji buah dokong di dalam satu tangkai.

Buah ini boleh dimakan begitu sahaja ataupun dimasak untuk dijadikan jem. Apakah kebaikan buah ini terhadap kesihatan? Artikel ini akan membincangkan dengan lebih lanjut akan kebaikkan buah dokong ini.

Kandungan Nutrisi dan Komponen Penting

Berikut merupakan kandungan nutrisi yang terdapat di dalam 100 g buah dokong

Tenaga: 57 kcal
Karbohidrat: 15.2 g
Protein: 0.9 mg
Lemak: 0.2 g

Berdasarkan jadual di atas, setiap 100 g buah dokong mempunyai sebanyak 57 kcal dan 15.2 g karbohidrat. Kandungan protein dan lemak di dalamnya pula boleh diabaikan kerana terlalu rendah iaitu 0.9 mg dan 0.2 mg.  Selain itu, buah dokong turut mengandungi kalsium dan kalium yang baik untuk tulang dan otot. Ianya turut mengandungi beberapa jenis vitamin B yang baik untuk tubuh badan.

10 Khasiat Buah Dokong Terhadap Kesihatan

Buah dokong merupakan buah yang mempunyai kandungan kalori ataupun tenaga yang rendah. Setiap 100 g buah ini hanya membekalkan sebanyak 57 kcal kepada tubuh badan. Hal ini menjadikan buah ini sesuai diambil untuk dijadikan snek menggantikan makanan berat yang mempunyai kalori dan tenaga yang tinggi.

2. Memberi rasa kenyang

Tahukah anda pengambilan buah dokong dapat memberikan rasa kenyang. Hal ini kerana buah ini mempunyai kandungan serat yang akan memenuhi perut dalam tempoh masa yang lama. Hal ini membolehkan kita untuk mengawal pengambilan makanan harian. Pengambilan buah sebelum mengambil makanan utama dapat membantu untuk mengawal pengambilan kalori harian.

3. Memberi tenaga segera

Buah dokong mampu untuk memberi tenaga dengan segera kerana ianya mempunyai kandungan air dan mineral yang mampu untuk menghidrat tubuh badan. Selain itu ianya juga mempunya kandungan gula fruktosa, iaitu sejenis gula yang terkandung di dalam buah yang mampu untuk membekalkan tenaga kepada tubuh badan.

Seperti buah-buahan yang lain, buah dokong turut mengandungi sejenis serat yang baik untuk sistem penghadaman. Serat ini baik kerana ianya dapat menggalakkan pergerakkan usus ataupun peristalsis. Peristalsis di dalam sistem pencernaan dapat membantu untuk mencegah masalah sembelit.

Pernahkah anda mendengar akan istilah probiotik? Probiotik merupakan sejenis bakteria baik yang berada di dalam tubuh badan kita. Antara fungsi probiotik adalah untuk meningkatkan sistem imuniti dan menjaga penghadaman. Buah dokong mengandungi serat yang merupakan makanan kepada probiotik untuk terus hidup. Bilangan probiotik yang mencukupi di dalam badan dapat membantu untuk meningkatkan kesihatan badan.

6. Kaya dengan antioksida

Buah dokong turut mempunyai beberapa komponen antioksida seperti vitamin C. Komponen ini baik untuk tubuh badan kerana ianya dapat membantu untuk mencegah tekanan oksidatif. Tekanan oksidatif selalunya disebabkan oleh radikal bebas yang meyerang tubuh badan lalu menyebakan keradangan.

7. Baik untuk kulit

Siapa yang tidak mahu kulit yang bersih dan sihat? Buah dokong mempunyai komponen vitamin C yang mampu untuk menjaga kesihatan kulit. Hal ini kerana vitamin C berfungsi untuk penghasilan kolagen dan kesihatan kulit. Buah ini turut mengandungi elektrolit dan air yang boleh membantu untuk menghidratkan kulit.

8. Kaya dengan vitamin B

Tahukah anda bahawa buah dokong merupakan buah yang kaya dengan vitamin B? Vitamin B mempunyai pelbagai fungsi di dalam tubuh badan kita. Ianya diperlukan oleh badan untuk penghasilan tenaga dan juga memastikan sel-sel di dalam tubuh badan berfungsi dengan baik.

9. Baik untuk tekanan darah

Buah dokong merupakan antara buah yang sesuai diambil oleh mereka yang mempunyai masalah tekanan. Hal ini kerana ianya mengandungi kandungan sodium yang rendah. Buah ini turut mengandungi kalium, sejenis mineral yang dapat membantu untuk menurunkan tekanan darah. Hal ini kerana kalium membantu pengembangan salur darah dan mengurangkan tekanan yang dikenakan keatas salur darah.

10. Baik untuk kesihatan tulang dan otot

Tulang dan otot merupakan anggota badan yang terpenting bagi manusia. Ianya diperlukan untuk pergerakkan harian. Pengecutan dan pengenduran otot yang terkawal dan tulang yang kuat dan sihat dapat menjamin pergerakkan yang tidak terbatas. Buah dokong mengandungi kalsium dan kalium yang diperlukan untuk tulang yang kuat dan sihat. Kalium turut diperlukan untuk memastikan otot badan dapat mengecut dan mengendur dengan baik.

Khasiat Buah yang lain

BUAH-BUAHAN: DOKONG. (n.d.). JABATAN PERTANIAN PULAU PINANG.


Kanser leukemia: Punca, Simptom & Rawatan

Apakah simptom kanser leukemia? Artikel ini akan membincangkan punca, simptom dan rawatan kepada masalah kanser leukemia ini.

Leukemia merupakan sejenis kanser darah yang berasal dari sum-sum tulang. Sum-sum tulang merupakan satu organ penghasilan darah yang terdapat di dalam kesemua tulang dalam tubuh badan manusia. Sel-sel leukemia merupakan sel kanser yang luar biasa dan berupaya membiak dengan cepat serta hidup lebih lama berbanding sel-sel darah yang normal. Oleh sebab itu, sel-sel leukemia mampu menghapuskan fungsi sum-sum tulang dan menghalang penghasilan sel-sel darah yang normal.

Terdapat pelbagai jenis leukemia dan adalah penting untuk mengenal pasti jenis leukemia yang dihadapi. Ini adalah disebabkan rawatan dan peluang sembuh untuk leukemia yang berlainan adalah berbeza.

Terdapat 2 jenis leukemia yang utama iaitu “Acute Leukaemia” atau “Chronic Leukaemia”. Perbezaaan utama diantara kedua-dua jenis leukemia ini adalah kematangan dan kepantasan sel-sel kanser itu membiak. “Acute Leukaemia” adalah sel kanser yang kurang matang dan membiak dengan pantas berbanding “Chronic Leukaemia” yang terdiri daripada sel kanser yang matang dan membiak dengan perlahan.

Setiap jenis leukemia ini pula dibahagikan kepada dua bentuk utama bergantung kepada sel darah asal dimana leukemia ini mula terjadi iaitu dari jenis “myeloid” atau “lymphoid”. Dengan ini terdapat 4 kumpulan penyakit leukemia yang utama iaitu ;

Acute Lymphoblastic Leukaemia (ALL)
Chronic Lymphocytic Leukaemia (CLL)
Acute Myeloid Leukaemia (AML)
Chronic Myeloid Leukaemia (CML)

Leukemia berlaku apabila terdapat perubahan atau mutasi pada DNA yang terdapat dalam sel-sel darah. DNA sel boleh mengawal pembiakan sel tersebut. Oleh itu, apabila DNA ini termutasi, sel tidak mampu mengawal pembiakan dan pertumbuhannya sendiri dan hal ini mengakibatkan sel tersebut membiak tanpa kawalan, yang akhirnya membuatkan tulang sumsum penuh dan melimpah dengan sel-sel darah yang tidak normal. Sel-sel darah yang rosak ini tidak akan mampu berfungsi dengan baik, lalu menyebabkan simptom-simptom leukemia.

Faktor-faktor yang boleh meningkatkan risiko menghidapi leukemia termasuklah:

Pernah mendapat rawatan kanser. Orang yang pernah menjalani kemoterapi dan radioterapi untuk kanser lain mempunyai risiko yang lebih tinggi untuk menghidapi leukemia tertentu.
Gangguan genetik. Keabnormalan genetik memainkan peranan dalam perkembangan leukemia. Gangguan genetik tertentu, seperti sindrom Down, dikaitkan dengan peningkatan risiko leukemia.
Terdedah kepada bahan kimia tertentu. Pendedahan kepada bahan kimia tertentu, seperti benzena yang terdapat dalam petrol dan dalam industri kimia dikaitkan dengan peningkatan risiko beberapa jenis leukemia.
Merokok. Menghisap rokok boleh meningkatkan risiko leukemia myelogenous akut.
Sejarah keluarga yang menghidapi leukemia. Jika ahli keluarga anda telah didiagnosis dengan leukemia, risiko anda untuk menghidapi leukemia juga meningkat.

Walau bagaimanapun, kebanyakan orang yang mempunyai faktor risiko di atas kebanyakannya tidak juga menghidapi leukemia. Bahkan, ramai penghidap leukemia tidak mempunyai apa-apa risiko tersebut.

Simptom leukemia adalah berbeza-beza, bergantung kepada jenisnya. Namun begitu, simptom-simptom yang sering terdapat pada pesakit leukemia termasuklah:

Demam atau menggigil
Keletihan yang berterusan
Lemah badan
Kerap mendapat jangkitan kuman atau jangkitan kuman yang teruk
Penurunan berat badan tanpa sebab jelas
Nodus limfa, hati atau limpa bengkak
Kulit atau gusi mudah berdarah atau lebam
Pendarahan pada hidung yang kerap berlaku
Terdapat bintik merah kecil pada kulit (petechiae)
Peluh berlebihan, terutamanya pada waktu malam
Sakit tulang

Antara pemeriksaan yang dijalankan untuk mengesahkan diagnosis leukemia termasuklah:

Ujian fizikal. Doktor anda akan mencari tanda-tanda leukemia, seperti kulit pucat akibat kurang darah merah, pembengkakan nodus limfa, dan pembesaran hati dan limpa.
Ujian darah. Dengan melihat sampel darah, doktor boleh menentukan sama ada tubuh pesakit mempunyai leukemia dengan melihat jumlah sel darah merah, sel darah putih atau platelet. Ujian darah juga mungkin menunjukkan sekiranya terdapat sel leukemia, walaupun tidak semua jenis leukemia akan menunjukkan sel darah tersebut. Hal ini kerana, sebahagian jenis sel leukemia akan kekal di dalam tulang sumsum.
Mengeluarkan sampel tulang sumsum. Prosedur ini dilakukan dengan meletakkan jarum yang tebal untuk mengeluarkan sampel sumsum tulang dari tulang pinggul. Sampel ini kemudiannya dihantar ke makmal untuk mencari sel leukemia.

Rawatan untuk leukemia adalah bergantung kepada banyak faktor seperti umur dan kesihatan keseluruhan pesakit, jenis leukemia yang dihidapi dan sama ada ia telah merebak ke bahagian badan yang lain.

Rawatan yang digunakan untuk merawat leukemia termasuklah:

Kemoterapi. Kemoterapi adalah rawatan utama yang diberikan untuk pesakit leukemia. Rawatan ini menggunakan ubat kimia untuk membunuh sel leukemia. Bergantung pada jenis leukemia yang dialami, pesakit akan diberikan satu atau beberapa jenis ubat. Ubat-ubatan ini boleh diambil dalam dalam bentuk pil, atau ia boleh disuntik ke dalam salur darah.

Terapi ubat spesifik (targeted therapy). Rawatan ubat ini berbeza dengan kemoterapi dengan memberikan ubat yang boleh mensasarkan sel kanser tersebut melalui struktur sel abnormal yang dikesan. Ia kemudiannya menyebabkan sel kanser tersebut mati. Namun, hanya sesetengah pesakit mendapat manfaat daripada ubat jenis ini dan oleh itu, doktor akan memeriksa pesakit yang boleh memberi tindak balas yang baik sebelum memberikan rawatan ini.

Radioterapi. Radioterapi menggunakan sinar-X atau pancaran tenaga tinggi yang lain untuk merosakkan sel leukemia dan menghentikan pertumbuhannya. Rawatan ini diberikan dengan cara pesakit berbaring di atas meja sementara sebuah mesin besar bergerak di sekeliling anda untuk memancarkan sinaran ke bahagian badan yang terdapat kanser. Bukan itu sahaja, bergantung kepada pesakit, mereka juga boleh diberikan radiasi ke seluruh badan. Radioterapi boleh digunakan sebelum pesakit menjalani pembedahan pemindahan sumsum tulang.

Pemindahan sumsum tulang. Pemindahan sumsum tulang, juga dipanggil pemindahan sel stem, membantu membina semula sel stem yang sihat dengan menggantikan sumsum tulang yang tidak sihat dengan sel stem bebas leukemia yang akan menjana semula sumsum tulang yang sihat. Sebelum pemindahan sumsum tulang, pesakit akan menerima dos kemoterapi atau terapi sinaran yang sangat tinggi untuk memusnahkan sumsum tulang yang rosak yang menghasilkan leukemia. Kemudian, sel stem akan dipindahkan ke dalam tulang sumsum yang membantu membina semula sumsum tulang yang sihat. Sel stem ini diperolehi sama ada daripada penderma atau peskait boleh menggunakan sel stem mereka sendiri.

Imunoterapi. Imunoterapi menggunakan sistem imun pesakit sendiri untuk melawan kanser. Sistem imun badan yang bertugas untuk melawan kanser mungkin tidak menyerang kanser pada pesakit kerana sel kanser menghasilkan protein yang membantu mereka bersembunyi daripada sel sistem imun tubuh. Imunoterapi berfungsi untuk membantu sistem imun badan melawan sel kanser tersebut.

Adalah sukar untuk meramalkan prognosis untuk leukemia kerana setiap pesakit adalah berbeza. Hasil rawatn bergantung kepada pelbagai faktor, termasuklah jenis mutasi genetik yang dialami, jenis leukemia, jumlah sel leukemia semasa diagnosis pertama, umur, kesihatan umum, tindak balas badan terhadap rawatan dan sama ada sel leukemia telah merebak ke sistem saraf tunjang.

Berdasarkan statistik yang dikeluarkan oleh The National Cancer Institute, Amerika Syarikat, berikut merupakan kadar hayat pesakit leukemia selama 5 tahun berdasarkan empat jenis leukemia yang paling banyak didapati di dunia:

Acute Lymphoblastic Leukaemia (ALL): 69.9%
Chronic Lymphocytic Leukaemia (CLL): 87.2%
Acute Myeloid Leukaemia (AML): 29.5%
Chronic Myeloid Leukaemia (CML): 70.6%

Jumlah di atas menunjukkan peratusan bilangan pesakit yang masih hidup selepas 5 tahun didiagnosis leukemia tersebut. Namun begitu, statistik tersebut hanyalah anggaran sahaja dan tidak menentukan jangka hayat seseorang pesakit.

Secara amnya, leukemia tidak dapat disembuh namun pesakit boleh mencapai remisi. Remisi bermaksud jangka pesakit tidak menunjukkan simptom-simptom leukemia dan tidak memerlukan rawatan. Tempoh remisi ini boleh jadi singkat atau panjang, bergantung kepada pesakit. Remisi boleh berlaku selama beberapa minggu hingga bertahun-tahun, bahkan leukemia mungkin tidak akan kembali, namun hal ini sukar untuk diketahui.

Leukemia: Symptoms, signs, causes, types & treatment. Cleveland Clinic. (n.d.).
Mayo Foundation for Medical Education and Research. (2022, September 21). Leukemia. Mayo Clinic.
Leukemia (Kanser Darah) – portal myhealth. (n.d.).


Kanser Dubur: Punca, Simptom & Rawatan

Apakah punca kanser dubur? Artikel ini akan membincangkan punca, simptom dan rawatan kepada masalah kanser dubur.

Kanser dubur (rektum) merupakan sebahagian daripada kanser kolorektal yang paling banyak dihidapi oleh golongan lelaki di Malaysia. Kanser kolorektal ialah kanser yang berasal daripada usus besar dan dubur merupakan sebahagian daripadanya. Kanser dubur (kanser rektum) dan kanser di dalam kolon (kanser kolon) sering dirujuk bersama sebagai “kanser kolorektal.”

Kanser kolon dan rektum adalah salah satu satu daripada kanser yang kerap berlaku di dunia. Di Semenanjung Malaysia pada tahun 2002, ia merupakan kanser tertinggi di kalangan lelaki dan ketiga di kalangan wanita.

Bangsa Cina mencatatkan bilangan tertinggi pesakit kanser kolon dan rektum. Kanser kolon dan rektum biasanya bermula dengan pertumbuhan polip (ketulan) yang berubah kepada kanser. Pemeriksaan berkala amat penting bagi membolehkan polip dibuang dengan segera sekiranya didapati pada individu.

Kanser rektum bermula apabila sel-sel yang sihat dalam rektum mengalami perubahan (mutasi) dalam DNA mereka. DNA sel mengandungi arahan yang memberitahu sel apa yang perlu dilakukan.

Mutasi tersebut akan mengarahkan sel untuk membesar tanpa kawalan dan terus hidup walaupun terdapat kerosakan. Sel-sel yang membiak dan terkumpul tersebut akhirnya boleh membentuk tumor. Lama kelamaan, ia boleh menyerang dan memusnahkan tisu organ yang berdekatan. Pada peringkat akhir, sel-sel kanser tersebut boleh terpisah dari tempat awal pertumbuhannya dan bergerak (metastasis) ke bahagian badan yang lain. Hal ini boleh menyukarkan rawatan.

Bagi kebanyakan kanser rektum, punca terjadinya mutasi ini tidak dapat dijelaskan. Namun begitu, bagi sesetengah pesakit, punca kanser mereka ialah daripada mutasi genetik yang diwarisi dalam keluarga. Dua sindrom kanser kolorektal genetik yang paling banyak didapati ialah:

Sindrom Lynch. Sindrom Lynch, juga dikenali sebagai kanser kolorektal bukan poliposis keturunan (HNPCC), meningkatkan risiko kanser kolon dan kanser lain. Orang dengan sindrom Lynch cenderung untuk menghidap kanser kolon sebelum umur 50 tahun.
Poliposis adenomatous keluarga (FAP). FAP adalah penyakit yang jarang berlaku. Ia menyebabkan pertumbuhan beribu-ribu polip dalam lapisan kolon dan rektum. Orang yang mempunyai FAP yang tidak dirawat mempunyai risiko yang sangat tinggi untuk mendapat kanser kolon atau rektum sebelum umur 40 tahun.

Berikut merupakan risiko-risiko menghadapi kanser rektum:

Golongan berusia. Lebih daripada 90% kes kanser kolon dan rektum di Malaysia berlaku pada pesakit yang berusia melebihi 40 tahun.
Pesakit yang menghidapi penyakit keradangan usus seperti ulcerative colitis dan Crohn’s disease yang boleh memberi keradangan yang berpanjangan dan mengubah struktur kolon dan rektum.
Wanita yang mempunyai sejarah kanser seperti kanser ovari, rahim atau payudara.
Sejarah keluarga yang pernah menghidapi kanser kolon atau rektum terutamanya yang menghidapinya sebelum berumur 60 tahun.
Memakan makanan yang tinggi kandungan lemak dan kurang serat.
Merokok. Kajian menunjukan perokok lebih banyak menghidapi kanser kolon dan rektum berbanding dengan individu yang tidak merokok.
Berat badan berlebihan dan kurang aktiviti fizikal. Individu dengan cara hidup yang tidak aktif dan individu lebih berat badan atau obesiti meningkatkan risiko kanser kolon dan rektum.

Antara simptom-simptom kanser rektum ialah:

Perubahan dalam tabiat buang air besar, seperti cirit-birit, sembelit atau pergerakan usus yang lebih kerap
Najis berwarna merah gelap atau terdapat darah pada najis
Najis yang nipis
Sensasi seperti usus tidak dapat dikosongkan sepenuhnya
Sakit perut
Penurunan berat badan yang tidak dapat dijelaskan
Kelemahan atau keletihan

Kanser rektum boleh didapati semasa ujian saringan untuk kanser kolorektal. Ia amat digalakkan bagi pesakit lelaki yang berumur 50 tahun dan ke atas di Malaysia. Antara ujian dan prosedur yang digunakan untuk mengesahkan diagnosis kanser rektum termasuklah:

Kolonoskopi. Kolonoskopi dilakukan dengan menggunakan skop untuk memeriksa bahagian dalam kolon dan rektum. Prosedur ini menggunakan tiub yang panjang dan fleksibel (kolonoskop) yang dipasang pada kamera video kecil dan monitor untuk melihat dinding kolon dan rektum.
Biopsi. Biopsi ialah mengeluarkan sampel tisu untuk ujian (biopsi). Jika terdapat mana-mana bahagian rektum yang mencurigakan dan berbentuk seperti ketumbuhan semasa kolonoskopi dijalankan, sampel tisu tersebut akan dikeluarkan dengan menggunakan alat halus yang boleh dimasukkan bersama-sama skop tersebut. Sampel tisu yang diambil akan dihantar ke makmal untuk diperiksa oleh doktor yang pakar dalam menganalisis darah dan tisu badan (patologi). Ujian makmal ini boleh menentukan sama ada sel itu kanser, tahap agresifnya dan memeriksa mutasi genetik sekiranya ada.

Antara ujian lain yang dilakukan untuk memeriksa sekiranya kanser telah merebak ialah:

Ujian darah. Ujian darah ini boleh menunjukkan sama ada sel darah merah telah berkurangan yang boleh disebabkan oleh kanser dan sel darah putih yang tinggi yang boleh memberikan gambaran sekiranya terdapat jangkitan kuman pada bahagian yang terdapat kanser.
Antigen karsinoembrionik (CEA). Kanser kadangkala menghasilkan bahan yang dipanggil penanda tumor yang boleh dikesan dalam darah. Salah satunya ialah antigen karsinoembrionik (CEA), yang boleh meningkat dalam kanser kolorektal.
Ujian pengimejan. Ujian pengimejan seperti CT scan dan MRI boleh dilakukan untuk memeriksa sekiranya kanser rektum telah merebak ke organ lain, seperti hati dan paru-paru.

Antara rawatan yang diberikan bagi kanser rektum termasuklah:

Pembedahan. Kanser rektum sering dirawat dengan pembedahan untuk membuang sel-sel kanser. Terdapat beberapa jenis pembedahan yang boleh dilakukan dan ia bergantung kepada mana satu yang terbaik untuk pesakit dan bergantung kepada beberapa perkara tertentu seperti seperti lokasi dan tahap kanser, tahap agresif sel kanser, kesihatan pesakit secara menyeluruh dan pilihan pesakit. Operasi yang digunakan untuk merawat kanser rektum termasuklah membuang hanya bahagian yang terdapat kanser, membuang sebahagian atau keseluruhan rektum dan membuang keseluruhan rektum dan lubang dubur.
Kemoterapi. Kemoterapi ialah rawatan yang diberikan dengan menggunakan ubat untuk memusnahkan sel kanser. Untuk kanser rektum, kemoterapi mungkin disyorkan selepas pembedahan untuk membunuh mana-mana sel kanser yang mungkin kekal.Kemoterapi yang digabungkan dengan radioterapi juga boleh digunakan sebelum pembedahan untuk mengecutkan kanser yang bersaiz besar supaya lebih mudah dikeluarkan dengan pembedahan. Kemoterapi juga boleh digunakan untuk melegakan simptom kanser rektum yang tidak boleh dibuang dengan pembedahan atau yang telah merebak ke bahagian lain badan.
Radioterapi. Radioterapi menggunakan sumber tenaga seperti sinar-X dan proton, untuk membunuh sel-sel kanser. Pada orang yang menghidap kanser rektum, radioterapi selalunya digabungkan dengan kemoterapi yang menjadikan sel-sel kanser lebih berkemungkinan rosak oleh sinaran. Ia boleh digunakan selepas pembedahan untuk membunuh mana-mana sel kanser yang mungkin kekal. Ia juga boleh digunakan sebelum pembedahan untuk mengecutkan kanser dan memudahkan untuk membuangnya.
Imunoterapi. Imunoterapi ialah rawatan ubat yang menggunakan sistem imun pesakit untuk melawan kanser.
Penjagaan paliatif. Penjagaan paliatif bertujuan untuk memberikan kelegaan daripada kesakitan dan gejala lain terutamanya kepada pesakit tahap akhir yang tidak dapat dirawat sepenuhnya. Pakar penjagaan paliatif akan bekerjasama dengan pesakit, keluarga anda dan doktor untuk memberikan sokongan tambahan bagi penjagaan berterusan. Ia diberikan oleh sekumpulan doktor, jururawat dan golongan profesional lain yang terlatih. Rawatan ini bertujuan untuk meningkatkan kualiti hidup bagi penghidap kanser dan keluarga mereka. Rawatan ini diberikan bersama rawatan kuratif atau rawatan lain yang diterima.

Kanser rektum boleh dirawat dengan sepenuhnya sekiranya dikesan pada peringkat awal. Secara amnya, kadar kelangsungan hidup selama lima tahun bagi kanser rektum ialah 63%.

Ini bermakna, kira-kira 63% orang yang mempunyai kanser rektum akan hidup dalam tempoh lima tahun berbanding orang yang tidak mempunyai kanser rektum. Kadar kelangsungan hidup lima tahun bagi pesakit kanser rektum setempat (kanser rektum belum merebak ke bahagian lain) ialah 91%.

Ini bermakna bahawa orang yang mempunyai kanser rektum peringkat awal mempunyai 91% kemungkinan hidup dalam tempoh lima tahun berbanding orang yang tidak mempunyai kanser rektum.

Perlu diingat bahawa kadar kelangsungan hidup adalah anggaran berdasarkan orang yang pernah menghidap kanser rektum dan tidak dapat menggambarkan kadar kelangsungan hidup bagi seseorang individu.

Mayo Foundation for Medical Education and Research. (2022, May 18). Rectal cancer. Mayo Clinic.
Rectal cancer: What is it, signs, stages & treatment. Cleveland Clinic. (n.d.).


4 Tanda Alternator Rosak & Punca-puncanya

Apakah tanda dan punca kepada masalah alternator rosak? Artikel ini akan membincangkan tanda dan punca kepada masalah ini?

Cuba bayangkan anda sedang memandu kereta seorang diri pada waktu malam di jalan yang agak lengang. Kemudian lampu kereta anda semakin malap sehinggalah tiba-tiba kereta anda mati dengan sendiri. Anda dengan panik cuba menghidupkan semula kereta anda tetapi tidak ada bunyi sedikit pun.

Kemudian baru anda teringat yang anda tidak memperduli lampu bateri yang tetap menyala walaupun enjin kereta anda telah pun dihidupkan. Pasti anda berasa kesal atas sikap membiarkan tanda lampu bateri kereta anda kerana hakikatnya anda tahu jika lampu bateri tersebut masih juga menyala ia sudah pasti memberi indikasi bekalan tenaga elektrik kereta anda sudah melemah.

PERSOALANNYA, ANDA BARU SAHAJA MENGGANTIKAN BATERI KERETA ANDA DENGAN BATERI YANG BAHARU DAN TIDAK SAMPAI 6 BULAN.

APAKAH YANG BERLAKU PADA KERETA ANDA SEBENARNYA??

Dalam artikel sebelum ini, kita ada membincangkan mengenai kepentingan bateri kereta membantu membekalkan tenaga elektrik untuk menghidupkan enjin kereta anda.

Maka dari pengetahuan yang telah anda perolehi, anda sentiasa memastikan tempoh masa penggunaan bateri kereta anda semenjak mula diganti dan digunakan sehinggalah anda melakukan pembelian bateri kereta yang baharu pada kebiasaannya melebihi tempoh 18 bulan bergantung pada jenis bateri kereta dan juga jenama bateri tersebut.

Perbincangan di dalam artikel kali ini akan lebih tertumpu pada salah satu komponen penting dalam kereta iaitu ‘alternator’.

Apakah Kaitan Alternator Dengan Enjin Mati Tiba-tiba?

Di sini penting untuk mengetahui apa itu ‘alternator’ dan apakah fungsinya.

‘Alternator’ merupakan komponen penting dalam sistem bekalan elektrik pada kereta anda. Namun demikian, ‘alternator’ ini hanya akan memainkan peranannya untuk membekalkan tenaga elektrik setelah enjin kereta anda berjaya dihidupkan dan juga tali sawatnya yang berkeadaan baik untuk memusingkan dalaman ‘alternator’.

Apakah Yang Terjadi Jika tiada Alternator?

Penulis sengaja menggunakan istilah “tiada” kerana jika ‘alternator’ anda ada hanya pada fizikal, tetapi tidak berfungsi atau sudah rosak, ia akan membuatkan ‘alternator’ kereta anda sebenarnya tidak ada dalam sistem bekalan tenaga elektrik pada kereta anda.

1. Tempoh Hayat Bateri Sangat Singkat

Bateri kereta yang baru diganti akan kehabisan tenaga elektrik dengan sangat cepat kerana fungsi ‘alternator’ yang sepatutnya mengecas semula bekalan tenaga elektrik yang ada pada bateri kereta anda sudah tiada.

2. Kereta Akan Mati Dengan Tiba-tiba

Jika berlakunya kerosakan pda ‘alternator’ kereta anda, bateri kereta akan menggunakan baki bekalan tenaga elektrik yang tersimpan untuk kegunaan komponen elektrik dan juga elektronik yang terdapat pada kereta.

Apakah Punca-punca Alternator Rosak?

TALI SAWAT YANG BERKEADAAN TIDAK BAIK.

PEMASANGAN ‘ALTERNATOR’ TIDAK BAIK.

‘Alternator’ biasanya tidak mudah untuk mengalami kerosakan. Namun jika masih juga berlaku ia disebabkan beberapa komponen yang terdapat di dalam ‘alternator’ itu sendiri dan juga peningkatan bebanan elektrik yang diperlukan setelah berlaku penambahan aksesori kereta yang menggunakan tenaga elektrik seperti sistem audio dan pemasangan lampu L.E.D.

‘Alternator’ dihubungkan dengan enjin kereta melalui tali sawat. Pusingan tali sawat ini akan menghasilkan tenaga elektrik yang keluar dari ‘alternator’. Jika keadaan tali sawat yang tidak baik, bebanan ‘bearing’ pada ‘alternator’ berkemungkinan juga akan tidak diagihkan dengan baik.

Kesannya, ‘rotor’ dan ‘stator’ akan berpotensi untuk bersentuhan dan boleh menjejaskan banyak komponen di dalam ‘alternator’.

Selain itu, ‘alignment’ dan ‘belt tensioning’ pada tali sawat juga perlu dititikberatkan kerana faktor-faktor ini juga boleh mengakibatkan kerosakan pada komponen dalaman ‘alternator’.

Tanda-tanda Alternator Sudah Rosak

1. Indikasi lampu bateri pada dashboard.

Lampu amaran bateri lemah merupakan antara petanda awal yang menunjukkan adanya masalah dalam sistem bekalan tenaga elektrik untuk kereta. Anda dapat melihat lampu amaran ini menyala semasa anda menghidupkan bateri.

Lampu amaran ini akan terpadam setelah kereta anda berjaya dihidupkan. Namun demikian, jika lampu amaran ini masih terus menyala, anda perlu memeriksa voltan bekalan tenaga elektrik pada bateri kereta anda.

2. Bateri yang masih baru.

Bateri yang baru dibeli mempunyai jangka hayat melebihi 18 bulan. Sekiranya anda perlu menukar dan memasang dengan bateri baru dalam tempoh masa yang sangat dekat, ini juga memberitahu anda bahawa ‘alternator’ kereta sedang anda mengalami masalah.

3. Bateri tidak dicas.

Dengan menggunakan voltmeter, anda seharusnya mendapat bacaan voltan di antara 13V hingga 14.5V sewaktu kereta telah dihidupkan. Ini menunjukkan bateri kereta anda sedang dicas semula melalui bekalan tenaga elektrik yang terhasil dari ‘alternator’.

Jika bacaan voltmeter anda kurang daripada nilai yang sepatutnya, anda boleh mendapatkan khidmat kepakaran mekanik kereta yang terdekat sebelum berlakunya kejadian kereta mati sewaktu di dalam perjalanan.

4. Kereta mati apabila wayar sambungan bateri dicabut.

Kaedah paling mudah untuk mengetahui status ‘alternator’ kereta anda adalah dengan menanggalkan wayar sambungan pada terminal negatif bateri. Anda perlu menghidupkan kereta terlebih dahulu dan kereta dalam keadaan stabil. Kemudian anda ikuti dengan cara mencabut sambungan wayar pada terminal negatif bateri.

Jika kereta anda mati, ini bermakna ‘alternator’ kereta anda sudah rosak.

Cara Mengatasi Alternator Daripada Mengalami Kerosakan

1. Pemasangan ‘alternator’ daripada pakar.

‘Alternator’ perlulah ditanggalkan dan dipasang oleh mekanik yang pakar. Sebarang kesilapan semasa pemasangan boleh menjejaskan jangka hayat ‘alternator’ itu sendiri.

2. Lakukan pemeriksaan pada tali sawat ‘alternator’

Anda mampu memanjangkan tempoh penggunaan ‘alternator’ kereta anda sekiranya anda melakukan pemeriksaan berkala pada tali sawat ‘alternator’. Jika tali sawat sudah tidak lagi dalam keadaan yang baik, segera gantikan dengan tali sawat yang baru.

Jika sudah tiba masanya anda perlu menggantikan ‘alternator’ yang baru, pastikan ‘alternator’ tersebut tulen dan mempunyai jaminan daripada penjual ‘alternator’ tersebut.

Begitu juga dengan tali sawat ‘alternator’. Tidak ada istilah menggunakan komponen terpakai dalam soal keselamatan.

Keprihatinan anda terhadap perubahan yang berlaku pada kereta anda dapat mengelakkan pemandu dan penumpang kereta daripada terlibat dengan sebarang kejadian yang tidak diingini.

7 Tanda Alternator Rosak Pada Kereta – Kinon Garaj


Teleskop Angkasa James Web

Apakah kegunaan teleskop James Web? Artikel ini akan membincangkan berkenaan teleskop ini serta kegunaannya.

Manusia pada hari ini telah berjaya menterjemahkan apa yang disangkakan sebagai keajaiban orang zaman dahulu  iaitu kebolehan untuk mencerap bintang-bintang di pelosok angkasa menjadi realiti.

Sehingga ke hari ini, manusia telah berjaya melintasi sistem suria dan mampu menghantar satelit berteknologi tinggi ke bintang yang terdekat. Antara teleskop tercanggih yang berjaya dihantar oleh manusia ialah Teleskop Angkasa Hubble, Teleskop Angkasa Spitzer dan Teleskop Angkasa James Webb yang baru sahaja dilancarkan pada Disember 2021.

Perkara yang Dilihat Melalui Teleskop

Teleskop Angkasa James Webb telah berjaya merakam imej terawal pembentukan alam semesta kita dan secara rasminya mendedahkan imej-imej angkasa yang mempersonakan iaitu medan angkasa yang jauh dan paling jelas yang pernah dirakam oleh manusia setakat ini seperti gugusan galaksi yang berusia 100 juta tahun selepas dentuman besar (big bang) dan Nebula atau awan gergasi yang terdiri daripada selumbung debu dan gas yang melahirkan bintang.

Selain itu, Teleskop Webb juga berjaya mengesan ciri-ciri atmosfera eksoplanet gas gergasi yang jauh lebih besar dari planet musytari. Sebagai teleskop optik yang terbesar di dunia, Teleskop Webb mempunyai resolusi dan sensitiviti yang sangat tinggi yang membenarkannya untuk mencerap objek angkasa dan jasad samawi yang terlalu jauh dan tua. Perkara ini tidak mampu dilakukan oleh Teleskop Hubble.

Bagaimana Teleskop ini Berfungsi?

Teleskop Angkasa James Webb ialah koleksi kompleks instrumen saintifik yang direka untuk menjawab beberapa persoalan terbesar dalam astrofizik. Secara amnya, Teleskop ini mempunyai empat instrumen yang terkandung dalam Modul Instrumen Sains Bersepadu (ISIM) yang terletak di belakang cermin utama teleskop ini.

Kesemuanya direka untuk memerhati cahaya inframerah yang tidak dapat dilihat oleh mata kasar manusia. Gelombang inframerah ialah panjang gelombang cahaya yang terletak pada spektrum electromagnet. Sebagai contoh, kita dapat merasakan cahaya inframerah sebagai satu bentuk haba. Untuk membenarkan teleskop ini mencerap di dalam spektrum inframerah, teleskop ini dilengkapi dengan pelindung cahaya matahari dan suhu teleskop ini perlu dipastikan berada di bawah 50K untuk mengelak daripada terkena radiasi inframerah yang akan memberi potensi kerosakan pada intrumen dalaman Webb.

Teleskop Webb menghantar data sains ke bumi dengan menggunakan pemancar radio berfrekuensi tinggi. Antena radio besar yang merupakan sebahagian daripada deep space network, NASA, akan menerima isyarat dan memajukannya ke Pusat Sains dan Operasi Webb di Institut Sains Teleskop Aggkasa di Amerika Syarikat. Hasil daripada data yang dihantar Webb, saintis telah menerima imbasan imej-imej angkasa jauh dan terawal.

untuk mencari cahaya dari bintang-bintang angkasa dan galaksi-galaksi pertama yang terbentuk  selepas Letupan Besar,
mengkaji pembentukan bintang-bintang dan sistem-sistem planet,
mengkaji pembentukan dan evolusi galaksi,
mengkaji sistem-sistem planet dan asal kehidupan.

Penemuan Tiang-Tiang Kejadian (Pillars of Creation)

Pernahkah anda terfikir tentang keluasan sebenar alam semesta ini ? Bagaimana jutaan bintang yang bergemerlapan menerangi ruang angkasa kita terhasil ? Terletak kira-kira 7000 tahun cahaya daripada bumi, terdapat satu kawasan yang dinamakan sebagai Tiang-Tiang Kejadian (Pillars of Creation).

Kawasan ini dinamakan sedemikian kerana ianya dipercayai menjadi tempat kelahiran bintang-bintang baharu. Tiang-Tiang Kejadian ini terletak di Eagle nebula, di dalam buruj serpens. Sekilas fakta, imej ini tidak boleh dilihat dengan menggunakan mata kasar atau teleskop normal.

Teleskop Hubble merupakan teleskop yang pertama yang dapat merakam imej menakjubkan ini dengan menggunakan spektrum cahaya nampak (visible light), yang mana kita dapat melihat awan hitam dikelilingi oleh gas berwarna hijau seperti landskap sains fiksyen. Selang beberapa tahun berikutnya, imej yang sama telah berjaya dirakam oleh Teleskop Sangat Besar (Very Large Telescope) dengan menggunakan spektrum cahaya inframerah.

Dengan imej yang baru ini, kita dapat melihat gugusan bintang yang tersembunyi disebalik gas dan debu yang sangat padat dan tebal. Saintis telah melabelkan kawasan ini sebagai tapak semaian bintang yang mana ianya merupakan kawasan debu bintang terkumpul atas faktor tarikan graviti yang sangat kuat lalu menciptakan bintang baharu seperti matahari. Hal ini merupakan  faktor utama tempat ini dinamakan sebagai tiang-tiang kejadian.

Pada Oktober 2022, NASA telah mengeluarkan imej terbaru Tiang- tiang Kejadian yang berjaya diarakam oleh Teleskop Angkasa James Webb (James Webb Space Telescope). Imej ini memaparkan landskap yang sangat menakjubkan dan dipenuhi dengan ribuan bintang yang berwarna-warni.

Di sini, anda dapat melihat latar belakang ruang angkasa yang sangat cerah dengan beribu-ribu bintang muncul di seluruh pandangan. Kita juga dapat melihat struktur-struktur yang kecil dan malap yang jauh dan terdalam di imej ini, yang mana ianya tidak pernah dilihat oleh manusia sebelum ini.

Teleskop Webb juga telah berjaya mendedahkan fasa terawal dan cepat pembentukan bintang yang sebelum ini tersembunyi dan dapat melihat bintang yang baru terbentuk dan mengkaji gas dan debu yang membentuknya. Menerusi imej ini juga, saintis menganggarkan usia bintang muda ini baru beumur ratusan tahun yang mana ianya dianggap sebagai bintang yang sangat muda jika dibandingkan dengan usia bintang matahari di sistem suria kita yang berusia 4.6 billion tahun

Proses kelahiran bintang bermula dengan awan gergasi yang terdiri daripada gas dan debu yang mempunyai tahap kesejukan yang sangat tinggi. Awan ini mengandungi benih-benih kelahiran bintang dan planet seperti molekul hidrogen yang bertukar kepada gas helium yang biasanya bergerak pada kelajuan tinggi menjadi perlahan dan bergumpal kerana tarikan graviti.

Butiran kecil silikat, iron dan bahan yang mempunyai kandungan karbon yang tinggi, dikumpul bersama dan diklasifikasikan sebagai debu. Graviti akan menarik debu dan gas bersama-sama dan membentuk protostar iaitu fasa awal kejadian sebuah bintang.  Apabila gas-gas berkumpul, suhu akan terus meningkat dan menjadi panas. Bintang baharu akan mula terbentuk apabila mencapai suhu yang sangat panas lalu memulakan tindak balas termonuklear. Proses ini akan membebaskan tenaga dan memastikan bintang sentiasa panas.

Teleskop Webb dijangka akan mendedahkan lebih banyak imej-imej yang menarik pada masa akan datang dan secara tidak langsung akan meningkatkan pengetahuan kita mengenai angkasa ini. Penjelajahan ke alam kosmik sentiasa menjadi cabaran baru yang perlu diterokai oleh manusia untuk memahami kejadian alam semesta dengan lebih baik.

 Fisher, Alise; Pinol, Natasha; Betz, Laura (11 July 2022). “President Biden Reveals First Image from NASA’s Webb Telescope”. NASA. Archived from the original on 12 July 2022. Retrieved 12 July 2022.
Lallo, Matthew D. (2012). “Experience with the Hubble Space Telescope: 20 years of an archetype”. Optical Engineering. 51 (1): 011011–011011–19. arXiv:1203.0002.
 Zimmer, Carl (2 July 2022). “Webb Telescope Will Look for Signs of Life Way Out There – The first question astronomers want to answer about exoplanets: Do they have atmospheres friendly to life?”. The New York Times. Archived from the original on 2 July 2022. Retrieved 2 July 2022.
 “Radiative Feedback from Massive Stars as Traced by Multiband Imaging and Spectroscopic Mosaic” (PDF). Archived (PDF) from the original on 15 July 2022. Retrieved 17 March 2022.
 Clark, Stephen (30 September 2021). “After two decades, the Webb telescope is finished and on the way to its launch site”. Spaceflight Now. Archive from the original on 6 October 2021. Retrieved 6 October 2021.


Obimin: Dos, Kegunaan & Kesan Sampingan

Apakah kegunaan ubat obimin? Artikel ini akan membincangkan apakah kegunaan, dos dan kesan sampingan ubat ini

Kandungan didalam setiap tablet:

Folic acid 1mg,
Calcium lactate 250mg,
Potassium iodide 100mcg,
Iron fumarate 90mg,
Vitamin B1 10mg,
Vitamin B12 4mcg,
Vitamin B2 2.5mg,
Vitamin C 100mg,
Calcium D-pantothenate 7.5mg,
Copper 100mcg,
Niacinamide 20mg

Obimin ialah suplemen multivitamin untuk ibu hamil untuk merawat masalah kekurangan vitamin dan zat besi akibat dari gizi yang tidak seimbang, penyakit tertentu atau kegunaan semasa hamil. Ubat ini boleh didapati melalui prekripsi doktor atau boleh dibeli di farmasi.

Fungsi dan Kegunaan Obimin

Fungsi utama Obimin adalah untuk merawat masalah kekurangan asid folik, multivitamin dan zat besi antaranya:

Anemia akibat dari kekurangan zat besi
Anemia akibat daripada kekurangan nutrisi dan gizi yang tidak seimbang
Anemia ketika mengandung akibat kekurangan vitamin C dan vitamin B

Obimin diambil secara oral dan diambil sebelum atau selepas makan atau seperti arahan doktor.
Anda perlu ikuti arahan dan nasihat doktor jika ubat ini diprekripsikan oleh mereka untuk anda.
Jika dibeli melalui farmasi, sila baca arahan dan risalah yang disertakan sekali secara teliti. Langkah ini amat penting untuk mengelakkan sebarang kebarangkalian terjadinya kesan sampingan.

Bagaimana Suplemen ini Berfungsi?

Folic acid didalam suplemen ini penting untuk mengelakkan berlakunya kerosakan pada tiub neural (neural tube defects, NTDs). NTD ialah salah satu masalah kecacatan pada otak bayi.
Folic acid, vitamin B6 dan B12 didalam Obimin diperlukan untuk metabolisma Homocysteine dan mengelakkan ia daripada terkumpul didalam darah. Ianya mampu mengelakkan masalah seperti kelahiran bayi pra-matang dan bayi yang tidak cukup berat.
Zat besi didalam suplemen ini membantu mengurangkan risiko kekurangan zat besi ketika hamil seterusnya membantu didalam penghasilan hemoglobin yang mencukupi.
Kalsium dan vitamin D membantu untuk mengekalkan kesihatan tulang dan gigi pada tahap optimum untuk mengelakkan berlakunya penyakit tulang seperti Osteoporosis.
Vitamin B12 didalam suplemen ini juga membantu didalam penghasilan sel darah merah yang sihat ketika hamil dan mengelakkan masalah seperti kecacatan kepada bayi dan kelahiran pra-matang.

Kesan-Kesan Buruk Kekurangan Zat Besi, Asid Folik dan Vitamin B Complex Terhadap Wanita Hamil

Kelahiran bayi pra-matang
Berlaku kecacatan pada bayi seperti kerosakan pada otak
Pembentukan bayi yang tidak sempurna
Depresi selepas bersalin
Anemia pada bayi
Badan terasa lemah dan penat
Bacaan Hb yang rendah (anemia)

Dewasa: Pengambilan 1 tablet sekali sehari

Simpan Obimin didalam suhu bawah 30°C, jauh dari cahaya matahari dan kelembapan. Jauhkan dari kanak-kanak.

Obimin antara ubat yang berguna terutamanya bagi wanita yang sedang hamil. Namun kesan sampingan daripada pengambilannya tetap terjadi. Antara kesan sampingan yang sering berlaku ialah:

Rasa mual
Cirit-birit
Muntah
Sembelit
Gastrik

Bolehkah Ubat Ini Digunakan Oleh Ibu Mengandung Dan Ibu Yang Sedang Menyusukan Anak?

Pengambilan ubat ini ketika mengandung dan meyusukan adalah selamat dan dibenarkan namun ia perlulah disyorkan oleh doktor dan melalui arahan dan prekripsi daripada mereka.

Apa Yang Perlu Anda Lakukan Jika Terlepas Dos?

Obimin adalah ubat yang diambil mengikut dos dan arahan doktor. Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut. Anda adalah dilarang untuk menggandakan dos dengan sekali pengambilan.

Sebelum mengambil Obimin, sila beritahu sejarah perubatan anda terutama sekali jika anda ada penyakit ulser perut.
Jangan kongsi ubat ini bersama orang lain.
Obimin bukanlah pengganti untuk gizi yang seimbang. Anda patut amalkan gizi yang seimbang dengan banyakkan pengambilan makanan-makan sihat.

MIMS Malaysia “Obimin”
www.unilab.com.ph/obimin
Anemia in Pregnancy-WebMD


Econazine: Kegunaan, Dos & Kesan Sampingan

Apakah kegunaan krim econazine. Artikel ini akan membincangkan kegunaan, dos dan kesan sampingan ubat ini.

Klasifikasi ubat: Topical anti-infective agent

Econazine ialah sejenis ubat antikulat dimana kebiasaannya disapu pada pada bahagian jangkitan untuk merencat dan memulihkan jangkitan kulat pada kulit. Ubat ini boleh didapati melalui prekripsi dari doktor dan juga boleh dibeli terus di farmasi.

Setiap dos Econazine mengandungi Econazole nitrate 10 mg dan triamcinolone acetonide 1 mg sebagai bahan aktif

Econazine Dalam Pasaran Malaysia

Antara jenama, pengeluar dan pengedar Econazine dalam pasaran Malaysia:

Fungsi utama Econazine adalah sebagai ubat untuk rawatan jangkitan kulat pada kulit. Krim ini boleh digunakan untuk rawatan masalah seperti:

Athlete’s foot (tinea pedis)
Jangkitan kulat pada alat kelamin (tinea crusis)
Kurap
kayap

Dos dan Cara pengambilan

Econazine tersedia didalam bentuk krim dan diambil secara sapuan pada bahagian kulit yang terjangkiti
Dos dan kekerapan penggunaan ubat ini ditentukan sepenuhnya oleh doktor berdasarkan keadaan dan keperluan pesakit. Selalunya doktor akan mengaragkan penggunaan sebanyak 3 kali sehari.
Sila ambil ubat ini mengikut arahan doktor sepenuhnya.

Simpan ubat pada suhu bilik dan elakkan dari matahari. Jauhkan dari kanak-kanak.

Bagaimana Ubat ini Bertindak?

Krim ini berfungsi dengan merencat pertumbuhan kulat. Econazole didalam Econazine berinteraksi dengan 14-α demethylase, sejenis enzim cytochrome P-450 dimana diperlukan untuk menukar lanosterol kepada ergosterol, merencat penghasilan ergosterol seterusnya membunuh kulat.

Pengambilan Econazine berguna terutamanya untuk merawat masalah jangkitan kulat. Namun kesan sampingan daripada penggunaannya tetap terjadi. Antara kesan sampingan yang sering berlaku ialah:

Gatal-gatal dan bengkak
Rasa terbakar
Iritasi
Rasa menyengat
Kesan kemerahan
Ruam
Kulit menggelupas
Demam
Kesukaran untuk bernafas

Penggunaan Ketika Mengandung dan Menyusukan Anak?

Pengambilan ubat ini ketika mengandung adalah tidak disyorkan melainkan pengambilannya betul-betul perlu. Sila berbincang bersama doktor berkenaan aspek kepentingan dan juga kesan sampingan terhadap kandungan sebelum mengambil ubat ini.
Penggunaan ketika menyusukan bayi adalah dibenarkan dengan syarat penggunaannya haruslah tidak pada bahagian payudara.

Sila ambil Econazine mengikut dos yang disyorkan. Dapatkan rawatan dengan segera jika terjadi kejadian terlebih dos.

Apa Yang Perlu Anda Lakukan Jika Terlepas Dos?

Econazine adalah ubat yang diambil mengikut dos dan arahan doktor.
Namun jika anda seharusnya ambil ubat ini dan terlupa, ambil secepat yang mungkin selepas anda teringat. Namun, jika waktu itu dah hampir dengan waktu untuk ambil dos seterusnya, anda haruslah langkau pengambilan dos tersebut.

Perlu Tahu, Perlu Ikut dan Langkah Berjaga-jaga

Sebelum mengambil Econazine, sila beritahu sejarah perubatan anda kepada doktor
Sila beritahu kepada doktor juga jika anda alah kepada Econazine
Sila ikut semua arahan daripada prekripsi doktor atau ahli farmasi dan baca label arahan pada ubat dengan teliti. Guna ubat ini sepenuhnya seperti diarahkan
Jangan ambil ubat ini melalui mulut. Ubat topikal/sapu hanya untuk kegunaan luaran sahaja.
Sila basuh tangan sebelum dan selepas menggunakan ubat ini
Jangan tutup bahagian yang dirawat kecuali diarahkan oleh doktor. Membalut bahagian yang dirawat mampu meningkatkan penyerapan ubat yang terlampau melalui kulit dan mengakibatkan berlakunya kesan buruk.
Gunakan ubat ini mengikut tempoh rawatan yang diarahkan oleh doktor atau ahli farmasi walaupun symptom-simptom yang dihidapi pulih lebih awal.
Jangan langkau penggunaan ubat ini kerana ia mampu meningkatkan risiko jangkitan yang kalis terhadap rawatan ubat ini pada masa akan datang.
Ubat ini hanya merawat jangkitan kulat bukannya jangkita bakteria.
Sila beritahu doktor jika simptom yang dihidapi tidak pulih selepas tempoh rawatan atau simptom menjadi lebih teruk.
Jangan kongsi ubat ini dengan orang lain walaupun mempunyai simptom yang sama.
Jika berlaku gejala-gejala akibat terlebih dos, anda harus hentikan pengambilan Econazine dan segera untuk dapatkan rawatan.

Interaksi Bersama Ubat-Ubatan Lain

Anda tidak disyorkan untuk ambil krim ini bersama ubat-ubatan lain kerana sesetengah ubat dan Econazine boleh menyebabkan berlakunya reaksi dan mengakibatkan kesan sampingan. Sila dapatkan nasihat dan rujukan doktor jika anda mengambil ubat-ubatan lain seperti:

Ubat untuk mencairkan darah seperti Warfarin, Coumadin, Jantoven

MIMS Malaysia “Econazine”
MedlinePlus “Econazole Topical”
Drugs.com “Econazole Nitrate”


Mati Pucuk: Punca, Simptom & Rawatan

Apakah punca kepada masalah mati pucuk? Artikel ini akan membincangkan punca, simptom dan rawatan kepada mati pucuk.

Mati pucuk adalah ketidakupayaan untuk mendapatkan dan mengekalkan ketegangan yang cukup lama atau keras untuk seks. Dalam istilah perubatan, keadaan ini dipanggil sebagai disfungsi erektil. Mengalami masalah ketegangan dari semasa ke semasa tidak semestinya membimbangkan.

Jika mati pucuk adalah isu yang berterusan, bagaimanapun, ia boleh menyebabkan tekanan, menjejaskan keyakinan diri anda dan menyumbang kepada masalah perhubungan sesama pasangan. Masalah mendapatkan atau mengekalkan ketegangan juga boleh menjadi tanda keadaan kesihatan bermasalah yang memerlukan rawatan dan faktor risiko penyakit jantung.

Rangsangan seksual untuk para lelaki adalah satu proses yang kompleks yang melibatkan otak, hormon, emosi, saraf, otot dan saluran darah. Mati pucuk boleh disebabkan oleh masalah dengan mana-mana ini.

Begitu juga, tekanan dan kebimbangan kesihatan mental boleh menyebabkan atau memburukkan lagi mati pucuk. Kadangkala gabungan masalah fizikal dan psikologi menyebabkan mati pucuk. Sebagai contoh, keadaan fizikal kecil yang melambatkan tindak balas seksual anda mungkin menyebabkan kebimbangan tentang mengekalkan ketegangan.

Punca fizikal mati pucuk

Dalam kebanyakan kes, mati pucuk disebabkan oleh keadaan kesihatan yang seseorang sudah ada. Penyebab biasa termasuklah:

Penyakit jantung
Salur darah tersumbat (aterosklerosis)
Kolesterol tinggi
Tekanan darah tinggi
Kencing manis
Obesiti
Sindrom metabolik — keadaan yang melibatkan peningkatan tekanan darah, tahap insulin yang tinggi, lemak badan di sekeliling pinggang dan kolesterol tinggi
Penyakit Parkinson
Ubat preskripsi tertentu
Penggunaan tembakau
Penyakit Peyronie — keadaan di mana terdapat tisu parut di dalam zakar
Alkoholisme dan bentuk penyalahgunaan bahan lain
Gangguan tidur
Rawatan untuk kanser prostat
Pembedahan atau kecederaan yang menjejaskan kawasan pelvis atau saraf tunjang
Testosteron rendah

Punca psikologi mati pucuk

Otak memainkan peranan penting dalam mencetuskan siri peristiwa fizikal yang menyebabkan ketegangan, bermula dengan perasaan keseronokan seksual. Beberapa perkara boleh mengganggu perasaan seksual dan menyebabkan atau memburukkan lagi mati pucuk. Ini termasuk:

Kemurungan, kebimbangan atau keadaan kesihatan mental yang lain
Tekanan
Masalah hubungan kerana tekanan, komunikasi yang lemah atau kebimbangan lain

Gejala mati pucuk mungkin termasuk berterusan:

Masalah untuk ketegangan
Masalah mengekalkan ketegangan
Mengurangkan keinginan seksual

Bila perlu jumpa doktor?

Doktor keluarga adalah tempat yang baik untuk bermula apabila anda mengalami masalah erektil. Jumpa doktor anda jika:

Anda mempunyai kebimbangan tentang ketegangan anda atau anda mengalami masalah seksual lain seperti pancutan pramatang atau tertunda
Anda menghidap diabetes, penyakit jantung atau keadaan kesihatan lain yang diketahui yang mungkin dikaitkan dengan mati pucuk
Anda mempunyai gejala lain bersama-sama dengan mati pucuk

Apabila anda semakin tua, ketegangan mungkin mengambil masa yang lebih lama untuk berkembang dan mungkin tidak begitu tegas. Anda mungkin memerlukan lebih banyak sentuhan terus pada zakar anda untuk mendapatkan dan mengekalkan ketegangan.

Pelbagai faktor risiko boleh menyumbang kepada mati pucuk, termasuk:

Keadaan perubatan, terutamanya penyakit kencing manis atau jantung
Penggunaan tembakau, yang menyekat aliran darah ke urat dan arteri, boleh – dari masa ke masa – menyebabkan keadaan kesihatan kronik yang membawa kepada mati pucuk
Berat badan berlebihan, terutamanya jika anda gemuk
Rawatan perubatan tertentu, seperti pembedahan prostat atau rawatan radiasi untuk kanser
Kecederaan, terutamanya jika ia merosakkan saraf atau arteri yang mengawal ketegangan
Ubat, termasuk antidepresan, antihistamin dan ubat untuk merawat tekanan darah tinggi, sakit atau keadaan prostat
Keadaan psikologi, seperti tekanan, kebimbangan atau kemurungan
Penggunaan dadah dan alkohol, terutamanya jika anda pengguna dadah jangka panjang atau seorang yang alkoholik.

Komplikasi akibat mati pucuk boleh termasuk:

Kehidupan seks yang tidak memuaskan
Tekanan atau kebimbangan
Malu atau rendah diri
Masalah perhubungan bersama pasangan.
Ketidakupayaan untuk hamil bagi pasangan wanita anda

Pemeriksaan  fizikal. Ini mungkin termasuk pemeriksaan teliti organ zakar dan buah zakar anda dan memeriksa saraf anda untuk sensasi.
Ujian darah. Sampel darah anda mungkin dihantar ke makmal untuk memeriksa tanda-tanda penyakit jantung, diabetes, tahap testosteron rendah dan keadaan kesihatan yang lain.
Ujian air kencing (urinalisis). Seperti ujian darah, ujian air kencing digunakan untuk mencari tanda-tanda diabetes dan keadaan kesihatan asas yang lain.
Ultrasound. Ujian ini biasanya dilakukan oleh pakar di pejabat. Ia melibatkan penggunaan alat seperti transduser yang dipegang di atas saluran darah yang membekalkan zakar. Ia mencipta imej video untuk membolehkan doktor anda melihat jika anda mengalami masalah aliran darah.Ujian ini kadangkala dilakukan dalam kombinasi dengan suntikan ubat ke dalam zakar untuk merangsang aliran darah dan menghasilkan ketegangan.
Ujian psikologi. Doktor anda mungkin bertanya soalan untuk menyaring kemurungan dan kemungkinan punca psikologi mati pucuk yang lain.

Perkara pertama yang akan dilakukan oleh doktor anda ialah memastikan anda mendapat rawatan yang betul untuk sebarang keadaan kesihatan yang boleh menyebabkan atau memburukkan lagi mati pucuk anda.

Bergantung pada punca dan keterukan mati pucuk anda dan sebarang keadaan kesihatan yang anda sudah ada, anda mungkin mempunyai pelbagai pilihan rawatan. Doktor anda boleh menasihati anda mengenai risiko dan faedah setiap rawatan dan akan mempertimbangkan pilihan anda. Keutamaan pasangan anda juga mungkin memainkan peranan dalam pilihan rawatan anda.

Ubat oral adalah rawatan mati pucuk yang berjaya untuk ramai lelaki. Mereka termasuklah :

Sildenafil (Viagra)
Tadalafil (Adcirca, Cialis)
Vardenafil (Levitra, Staxyn)
Avanafil (Stendra)

Keempat-empat ubat meningkatkan kesan nitrik oksida – bahan kimia semulajadi yang dihasilkan oleh badan anda yang melegakan otot dalam zakar. Ini meningkatkan aliran darah dan membolehkan anda mendapatkan ketegangan sebagai tindak balas kepada rangsangan seksual.

Mengambil salah satu daripada tablet ini tidak akan menghasilkan ketegangan secara automatik. Rangsangan seksual diperlukan terlebih dahulu untuk menyebabkan pembebasan nitrik oksida daripada saraf zakar anda. Ubat-ubatan ini menguatkan ransanganitu, membolehkan fungsi zakar normal pada sesetengah orang. Ubat mati pucuk oral bukanlah satu afrodisiak iaitu bahan yang meningkatkan nafsu, ia tidak akan menyebabkan keseronokan dan tidak diperlukan pada orang yang mendapat ketegangan normal.

Ubat-ubatan berbeza dari segi dos, berapa lama ia berfungsi dan kesan sampingan. Kesan sampingan yang mungkin termasuk hidung tersumbat, sakit kepala, perubahan visual, sakit belakang dan sakit perut. Ubat-ubatan ini mungkin tidak merawat mati pucuk anda dengan segera. Anda mungkin perlu berbincang dengan doktor dan juga pasangan anda untuk mencari ubat dan dos yang sesuai untuk anda.

Sebelum mengambil sebarang ubat untuk mati pucuk, termasuk suplemen tanpa preskripsi dan ubat herba, dapatkan nasihat doktor anda. Ubat untuk mati pucuk tidak berkesan pada semua orang dan mungkin kurang berkesan dalam keadaan tertentu, seperti selepas pembedahan prostat atau jika anda menghidap diabetes. Sesetengah ubat mungkin juga berbahaya jika anda:

Sedang mengmbil ubat nitrat — lazimnya ditetapkan untuk orang yang mengalami sakit dada  (angina) — seperti nitrogliserin (Nitro-Dur, Nitrostat, lain-lain), isosorbida mononitrat (Monoket) dan isosorbida dinitrat (Isordil, Bidil)
Mempunyai penyakit jantung atau kegagalan jantung
Mempunyai tekanan darah yang sangat rendah (hipotensi)

Pam penis, dan pembedahan – Selain pil, doktor juga boleh menawarkan cara lain. Pam penis adalah satu jenis pam yang digunakan untuk memastikan saluran darah masuk ke dalam zakar anda dengan cara anda mengepam zakar dan mencipta satu ruangan vakum. Setelah itu, anda memasukkan satu cincin zakar untuk mengelakkan darah untuk kembali ke sistem peredaran darah. Pembedahan yang melibatkan kemasukan satu alat implan yang boleh diubahsuai juga boleh dilakukan, namun pilihan ini selalunya adalah pilihan yang terakhir.

What is erectile dysfunction? Urology Care Foundation.
Cunningham GR, et al. Overview of male sexual dysfunction. – uptodate.com
Erectile dysfunction. National Institute of Diabetes and Digestive and Kidney Diseases.
Sidawy AN, et al., eds. Erectile dysfunction. In: Rutherford’s Vascular Surgery and Endovascular Therapy. 9th ed. Elsevier; 2019. – clinicalkey.com
Parkinson’s and sex. – American Parkinson Disease Association.
Rew KT, et al. Erectile dysfunction. American Family Physician. 2016


Cepat Pancut: Punca, Simptom & Rawatan

Apakah punca masalah cepat pancut? Artikel ini akan membincangkan punca, simptom dan rawatan kepada masalah ini.

Kesihatan seksual para lelaki adalah satu isu yang jarang diperkatakan dalam masyakat kita. Dalam sesetengah lelaki, mereka mengeluarkan air mani lebih cepat daripada mereka sangka dan disebabkan perkara ini, mereka tidak dapat meneruskan aktiviti seksual mereka bersama pasangan mereka dan menyebabkan jalinan yang terjalin antara mereka terkesan jika tidak berlaku dalam masa jangka pendek, boleh terjadi dalam masa hadapan.

Ejakulasi adalah pelepasan air mani dari zakar semasa orgasme. Apabila ejakulasi berlaku lebih cepat daripada yang anda atau pasangan anda inginkan, ia dikenali sebagai ejakulasi pramatang.

Ejakulasi pramatang adalah perkara biasa. Kira-kira satu daripada tiga lelaki berumur antara 18 dan 59 mengalami ejakulasi pramatang sekurang – kurangnya sekali dalam hidup mereka. Ejakulasi pramatang dianggap sebagai sejenis disfungsi seksual.

Disfungsi seksual merujuk kepada mana-mana daripada beberapa jenis masalah yang menghalang pasangan daripada menikmati aktiviti seksual sepenuhnya. Ejakulasi pramatang tidak sama dengan disfungsi erektil (mati pucuk). Mati pucuk adalah ketidakupayaan untuk mencapai dan mengekalkan ereksi yang membolehkan pengalaman seksual yang memuaskan. Walau bagaimanapun, anda mungkin mengalami ejakulasi pramatang bersama dengan mati pucuk.

Ejakulasi pramatang juga dikenali sebagai:

Cepat pancut
Klimaks pramatang
Ejakulasi awal

Punca cepat pancut boleh disebabkan oleh faktor biologi atau psikologi atau kedua-duanya sekali.

Punca psikologi adalah seperti berikut:

Pengalaman seksual yang kerap membabitkan elemen keresahan, keseronokan dan keperluan untuk melakukannya dengan cepat untuk mengelakkan daripada ditangkap.
Lelaki juga sangat sensitif terhadap rangsangan dan nikmat ketika hubungan seksual dan sukar untuk menahan atau mengawal rentak apabila seks tersebut menyeronokkan.
Keresahan tentang masalah hidup yang lain atau masalah prestasi seksual. Keresahan ini mampu menyebabkan stimulasi berlebihan yang membawa kepada ejakulasi pramatang.
Kerisauan mengenai masalah fungsi seksual.  Lelaki kerap risau jika mereka tidak mampu untuk mendapatkan atau mengekalkan ereksi mereka dalam jangka masa yang lama, mendorong mereka untuk tergesa-gesa memberi rangsangan kepada zakar mereka sehingga berlakunya ejakulasi pramatang.

Punca Biologi ini berlaku termasuklah:

Paras hormon yang tidak seimbang atau stabil. Testosterone mereka mungkin lebih rendah daripada biasa.
Kecederaan atau masalah sistem saraf
Penggunaan ubat atau dadah
Paras serotonin yang rendah
Kondisi abnormal yang mempengaruhi sistem ejakulatori
Masalah Tiroid
Keradangan atau jangkitan kepada organ reproduktif, khususnya bahagian prostat atau uretra
Diabetes dan/atau penyakit jantung

Episod Ejakulasi pramatang sekali-sekala biasanya tidak perlu dibimbangkan. Anda mungkin memerlukan rawatan jika Ejakulasi pramatang berlaku dengan kerap atau telah berlaku untuk tempoh masa yang lama.

Gejala utama Ejakulasi pramatang adalah ketidakupayaan biasa untuk melambatkan ejakulasi selama lebih daripada satu minit selepas penembusan semasa persetubuhan. Klimaks pantas semasa onani juga mungkin menjadi isu bagi sesetengah orang.  Ejakulasi pramatang biasanya dikategorikan sebagai sepanjang hayat atau diperolehi. Ejakulasi pramatang sepanjang hayat (primer) bermakna anda pernah mengalami pengalaman ini selalu atau hampir selalu sejak pengalaman seksual pertama anda. Ejakulasi pramatang yang diperolehi (sekunder) bermakna anda telah mengalami pancutan yang lebih tahan lama dalam hidup anda, tetapi telah menghadapi Ejakulasi pramatang sejak tempoh yang tertentu.

Jika anda berjumpa dengan doktor anda, pastikan anda tahu mengenai info kesihatan yang berikut :

Berapa lama anda telah aktif secara seksual?
Bilakah anda risau mengenai masalah Ejakulasi pramatang?
Berapa kerap Ejakulasi pramatang berlaku?
Berapa lama masa yang biasanya diambil sebelum anda ejakulasi semasa persetubuhan dan semasa anda beronani?
Adakah anda menggunakan ubat atau ubat yang boleh menjejaskan prestasi seksual?
Pernahkah anda melakukan hubungan seksual yang termasuk ejakulasi “biasa”? Jika ya, apakah yang berbeza tentang pengalaman tersebut dan masa apabila Ejakulasi pramatang menjadi isu?

Masalah tekanan dan perhubungan. Komplikasi biasa ejakulasi pramatang ialah tekanan perhubungan. Hal ini boleh disebabkan oleh ketidakpuasan pasangan ketika berhubungan, ataupun masalah yang sudah sedia ada menyebabkan kedua – dua pasangan untuk tidak lagi bersama dan tiada hubungan yang istimewa antara mereka lalu menyebabkan masalah untuk mengadakan hubungan seksual.
Masalah kesuburan. Ejakulasi pramatang kadangkala boleh menyukarkan pasangan untuk hamil. Ini mungkin berlaku jika ejakulasi tidak berlaku di dalam faraj, tetapi di hadapan bahagian faraj.

Bila berjumpa dengan doktor anda, selalunya doktor hanya akan mendiagnosa keadaan anda berdasarkan sejarah kesihatan anda, dan jika perlu melakukan pemeriksaan fizikal terhadap organ kemaluan anda. Selalunya ujian – ujian yang lain adalah tidak diperlukan, dan kaunselor atau pakar psikiatri boleh berjumpa dengan anda untuk mendapatkan informasi yang lebih terperinci.

Walaubagaimana pelik pun cara atau teknik yang akan disebut, cara untuk menyelesaikan masalah cepat pancut adalah berkaitan dengan organ seksual lelaki dan wanita. Sesetengah teknik menggunakan kedua – dua organ tersebut untuk mengawal ejakulasi. Oleh itu, adalah normal untuk kita berbincang bersama pasangan mengenai masalah ini. Di rumah, ada beberapa cara bagi membantu mengatasi punca cepat pancut:

Kaedah berhenti dan mula. Apabila seorang lelaki itu rasa terangsang dan seakan hampir klimaks, cuba untuk kurangkan stimulasi. Para lelaki  boleh cuba mengeluarkan zakar atau berdiam diri seketika tanpa pergerakan tambahan. Apabila rasa ingin pancut itu telah hilang, mula semula sorongan zakar ketika seks.
Teknik kemutan. Bila si lelaki ingin klimaks, wanita kemutkan sekuat mungkin kemaluannya dan arahkan si lelaki berhenti menyorong. Kemutan ini akan mengelakkan ejakulasi dan ulang semula perkara ini secara berkala. Selepas rasa ingin klimaks berhenti, boleh sambung semula seks.
Gunakan kondom. Kondom akan mengurangkan stimulasi ke atas zakar lelaki, membolehkan mereka tahan lebih lama.
Pelincir penyahpekaan (desensitising lubricant). Ini adalah pelincir yang mengandungi anestetik ringan yang akan mengebaskan kulit zakar buat seketika.

Ubat-ubatan. Ubatan antimurung berupaya untuk mengganggu atau melengahkan klimaks seseorang lelaki. Untuk mendapatkan rawatan, anda perlu berjumpa dengan doktor yang bertauliah.

Hsu Y-C, et al. (2013). Treatment of premature ejaculation. ScienceDirect
Mayo Clinic Staff. (2018). Premature ejaculation.
Premature ejaculation. (n.d.). – Colombia Urology
Steggall MJ. (2010). Premature ejaculation: Definition, assessment and management. Wiley.com
What is premature ejaculation? (n.d.). – Urology Health


10 Khasiat Buah Pulasan yang Anda Perlu Tahu

Apakah khasiat buah pulasan? Artikel ini akan membincangkan kandungan nutrisi, komponen sihat dan khasiat buah pulasan

Siapa yang tidak kenal akan buah pulasan? Buah pulasan mempunyai bentuk dan saiz yang seakan-akan buah rambutan tetapi mempunyai perbezaan. Buah ini mempunyai bulu yang pendek dan sedikit tebal jika dibandingkan dengan buah rambutan.

Kulitnya pula lebih tebal jika dibandingkan dengan buah rambutan. Buah ini mempunyai isi yang sama seperti buah rambutan iaitu berwarna putih jernih dan mempunyai rasa yang manis seakan-akan buah rambutan. Namun tahukah anda bahawa buah ini mempunyai pelbagai kebaikan terhadap kesihatan? Artikel ini akan membincangkan dengan lebih lanjut akan kebaikan buah pulasan ini.

Kandungan Nutrisi dan Komponen Berkhasiat

Berikut merupakan kandungan nutrisi yang terdapat di dalam 100 g buah pulasan.

Tenaga: 71 kcal
Karbohidrat: 16 g
Serat: 0.5 g
Protein: 0.9 g
Lemak: 0.1 g

Berdasarkan jadual di atas, setiap 100 g buah pulasan dapat membekalkan sebanyak 71 kcal tenaga. Ianya turut mengandungi sebanyak 16 g karbohidrat dan 0.5 g serat. Di samping itu, 100 g buah pulasan turut mengandungi sebanyak 0.9 g protein dan 0.1 g lemak. Selain kandungan makronutrisi, buah pulasan turut mengandungi beberapa komponen penting mikronutrisi yang lain seperti kalsium dan kalium. Ianya turut mengandungi vitamin C dan beberapa jenis vitamin B yang bermanfaat untuk badan.

10 Khasiat Buah Pulasan Kepada Kesihatan

1. Kaya dengan antioksida

Tekanan oksidatif sering terjadi disebabkan oleh serangan radikal bebas. Lama kelamaan tekana oksidatif ini dapat menyebabkan pelbagai jenis penyakit seperti diabetes dan lain-lain. Buah pulasan mengandungi komponen antioksida seperti vitamin C yang tinggi yang dapat mencegah tekanan oksidatif

2. Baik untuk kesihatan kulit

Buah pulasan dapat membantu untuk menjaga kesihatan kulit kerana kandungan antioksidanya yang tinggi yang dapat mencegah tekanan oksidatif. Ianya turut mengandungi vitamin C yang dapat membantu untuk meningkatkan penghasilan kolagen pada kulit dan menjadikan kulit lebih sihat dan bermaya.

Tubuh badan yang lemah akan mudah terdedah kepada pelbagai jenis penyakit yang mudah berjangkit. Buah pulasan mengandungi vitamin C yang mampu untuk meningkatkan sistem imunisasi tubuh. Hal ini kerana vitamin C mampu untuk membantu mengaktifkan sel darah putih untuk melawan virus, bakteria dan patogen asing yang menyerang tubuh badan.

4. Mempercepatkan penyembuhan luka

Buah pulasan juga dapat membantu di dalam penyembuhan luka kerana ianya mengandungi vitamin C. Antara peranan vitamin C di dalam penyembuhan luka adalah membantu menggalakkan penghasilan sel baru dan mencegah penghasilan parut pada kawasan yang mengalami luka.

5. Membantu penyerapan zat besi

Masalah cepat penat dan letih mungkin terjadi jika anda mempunyai masalah kekurangan sel darah merah ataupun anemia. Hal ini berpunca daripada kekurangan zat besi yang diperlukan untuk penghasilan sel darah merah di dalam badan. Anemia adalah satu keadaan di mana badan mengalami kekurangan sel darah merah yang berfungsi untuk mengangkut oksigen keseluruh badan. Kekurangan oksigen menyebabkan sel badan tidak dapat menghasilkan tenaga lalu terjadinya penat dan lesu. Vitamin C di dalam buah pulasan dapat membantu penyerapan zat besi dan meningkatkan penghasilan sel darah merah sekaligus dapat mencegah anemia.

6. Baik untuk kesihatan tulang dan gigi

Antara masalah yang sering berkait dengan masalah tulang dan gigi adalah kekurangan mineral yang digelar kalsium. Kalsium diperlukan oleh tulang dan gigi untuk pembentukkan tulang dan gigi yang kuat terutamanya bagi kanak-kanak yang masih sedang membesar. Buah pulasan mengandungi kalsium yang dapat membantu di dalam kesihatan gigi dan tulang yang sempurna.

Kekurangan air dan serat di dalam diet seharian akan menyebabkan masalah sembelit. Kekurangan komponen ini akan mengeraskan najis dan menyulitkan proses untuk membuang air besar. Buah pulasan mengandungi sumber serat yang mampu untuk menggalakkan proses peristalsis iaitu proses pergerakkan usus dan sekaligus mencegah masalah sembelit.

8. Memberi rasa kenyang

Buah pulasan mengandungi sejenis serat yang dapat membantu untuk memberikan rasa kenyang yang lebih lama. Hal ini kerana serat dapat mengisi perut dalam tempoh masa yang lama lalu mencegah rasa lapar. Pengambilan buah yang tinggi serat sebelum makan dapat membantu untuk mengurangkan porsi makanan yang diambil.

9. Baik untuk sistem penghadaman

Bagaimana buah pulasan dapat membantu sistem penghadaman? Buah pulasan mengandungi serat yang merupakan makanan kepada probiotik ataupun bakteria baik di dalam perut. Probiotik yang mempunyai makanan yang mencukupi dapat hidup dengan baik dan dapat membantu untuk menentang bakteria tidak baik yang memasuki tubuh badan.

10. Memberi tenaga segera

Buah pulasan dapat membantu untuk memberikan tenaga segera kerana ianya mengandungi kandungan air yang agak tinggi. Selain itu, ianya turut mengandungi fruktosa, sejenis gula di dalam buah yang dapat membantu untuk memberikan tenaga dengan segera.

Khasiat Buah yang lain

Banerjee, P. S. (2018, December 14). Health Benefits of Pulasan – Recipes, Tips. Medindia.
M, S. (2019, August 27). Pulasan Facts and Health Benefits. Health Benefits | Health Benefits of Foods and Drinks.


10 Khasiat Buah Rambutan yang Anda Perlu Tahu

Apakah khasiat buah rambutan kepada kesihatan? Artikel ini akan membincangkan kandungan nutrisi, komponen sihat dan khasiat buah rambutan.

Siapa sahaja yang tidak kenal akan buah rambutan. Buah ini tidak asing lagi dikalangan  rakyat Malaysia dan turut dikenali sebagai buah tempatan Malaysia. Buah rambutan mempunyai kulit yang berbulu dan berwarna merah apabila sudah ranum.

Isinya pula berwarna putih yang sedikit jernih dan dalamnya pula mempunyai biji. Buah ini mempunyai rasa yang manis apabila sudah masak ranum. Kebiasaanya buah ini dimakan begitu sahaja ataupun dimasak bersama gula untuk dijadikan jem buah rambutan. Namun begitu tidak ramai yang tahu akan kebaikan buah rambutan terhadap kesihatan. Oleh itu artikel ini akan membincangkan dengan lebih lanjut akan kebaikan buah rambutan terhadap kesihatan.

Kandungan Nutrisi dan Komponen Penting

Berikut merupakan kandungan nutrisi yang terdapat di dalam 100 g buah rambutan.

Tenaga: 59 kcal
Karbohidrat: 13.9 g
Protein: 0.7 g
Lemak: 0.1 g

Berdasarkan jadual di atas, setiap 100 g buah rambutan dapat membekalkan sebanyak 59 kcal tenaga dan 13.9 g karbohidrat. Selain itu, buah rambutan turut  mengandungi 0.7 g protein dan 0.1 g lemak.  Di samping kandungan makronutrisi, buah rambutan turut mengandungi beberapa komponen penting yang menambahkan lagi khasiat buah ini. Buah rambutan turut mengandungi kalsium dan kalium yang baik untuk kesihatan otot dan tulang. Buah ini turut mengandungi beberapa jenis vitamin B dan vitamin C.

10 Khasiat Buah Rambutan kepada kesihatan

1. Kaya dengan antioksida

Buah rambutan merupakan buah yang kaya dengan kandungan antioksida yang tinggi kerana ianya mempunyai kandungan vitamin C yang tinggi. Vitamin C dapat bertindak sebagai antioksida yang dapat mencegah kerosakkan sel yang disebabkan tekanan oksidatif yang disebabkan oleh radikal bebas.

2. Meningkatkan sistem imuniti

Sistem imuniti merupakan sistem yang melindungi tubuh badan daripada pelbagai jenis virus, bakteria dan patogen luar. Antara cara untuk meningkatkan sistem imunisasi tubuh badan adalah dengan pengambilan vitamin C di dalam diet harian. Vitamin C dapat membantu untuk meningkatkan imunisasi badan dengan menyokong fungsi sel darah putih yang membantu untuk menyingkirkan patogen dan kuman dari luar. Buah rambutan kaya dengan vitamin C dan dapat membantu meningkatkan sistem imunisasi badan.

3. Mencegah kekurangan vitamin C

Skurvi adalah satu penyakit di mana badan mengalami kekurangan vitamin C. Kekurangan ini mungkin disebabkan oleh kekurangan pengambilan diet dan nutrisi yang mencukupi. Kekurangan vitamin C dapat menyebabkan skurvi di mana pesakit akan mengalami simptom seperti gusi berdarah, cepat penat dan lesu. Pengambilan buah rambutan yang tinggi vitamin C sedikit sebanyak dapat mencegah penyakit skurvi ini.

4. Meningkatkan penyerapan zat besi

Masalah cepat penat dan letih mungkin terjadi jika anda mempunyai masalah kekurangan sel darah merah ataupun anemia. Anemia adalah satu keadaan di mana badan mengalami kekurangan sel darah merah yang berfungsi untuk mengangkut oksigen keseluruh badan. Vitamin C dapat membantu penyerapan zat besi dan meningkatkan penghasilan sel darah merah sekaligus dapat mencegah anemia.

Masalah sembelit ataupun lebih dikenali sebagai masalah untuk membuang air besar merupakan antara masalah kesihatan yang sering berlaku kerana kekurangan serat di dalm diet harian. Hal ini dapat menyulitkan proses untuk membuang air besar. Buah rambutan merupakan sejenis buah yang mengandungi sumber serat yang mampu untuk menggalakkan proses peristalsis iaitu proses pergerakkan usus dan sekaligus mencegah masalah sembelit.

6. Baik untuk bakteria baik

Buah rambutan mengandungi sejenis serat tidak larut yang merupakan makanan kepada probiotik ataupun bakteria baik di dalam dalam. Apabila probiotik mempunyai makanan yang mencukupi, ianya dapat berfungsi dengan baik untuk meningkatkan sistem pertahanan badan, meningkatkan sistem penghadaman dan melawan serangan bakteria tidak baik.

Buah rambutan dapat memberikan tenaga dengan segera kerana ianya merupakan sejenis buah yang mempunyai kandungan air yang tinggi. Ini dapat mengembalikan bendalir dan mineral yang hilang di dalam badan. Ianya turut mengandungi vitamin B yang mampu untuk membekalkan tenaga kepada tubuh badan.

8. Memberi rasa kenyang

Buah rambutan mengandungi kandungan serat yang tinggi. Serat yang tinggi dapat memberikan rasa kenyang yang lebih lama. Pengambilan buah rambutan sebelum mengambil makanan utama untuk mengurangkan porsi makanan yang akan diambil. Hal ini dapat membantu menjaga pengambilan kalori harian terutamanya bagi mereka yang ingin menurunkan berat badan.

9. Meningkatkan kesihatan kulit

Buah rambutan dapat membantu untuk menjaga kesihatan kulit kerana ianya mengandungi antioksida yang dapat mencegah kerosakkan sel kulit. Ianya turut mengandungi vitamin C yang dapat membantu untuk meningkatkan penghasilan kolagen pada kulit.

10. Baik untuk kesihatan rambut

Bagaimana buah rambutan dapat membantu untuk meningkatkan kesihatan rambut? Buah rambutan mengandungi zink yang diperlukan untuk penghasilan yang rambut yang sihat. Zink membantu menguatkan akar rambut dan mencegah rambut gugur.

Khasiat Buah yang lain

Health Benefits of Rambutan. (2020, September 23). WebMD.
Petre, M. A. S. (2018, December 7). Rambutan: A Tasty Fruit With Health Benefits. Healthline.


Muntah Darah: Punca, Simptom & Rawatan

Apakah punca kepada masalah muntah darah? Artikel ini akan membincangkan punca, simptom dan rawatan masalah muntah darah.

Apabila seseorang itu muntah, istilah perubatannya adalah emesis. Apabila muntah itu bercampur dengan darah, ia dipanggil sebagai hematemesis. Hematemesis adalah muntah darah. Muntah darah, walaubagaimanapun ia terjadi, adalah satu gejala yang serius.. Ia boleh dikelirukan dengan hemoptisis (batuk darah) atau epistaksis (darah hidung), yang lebih biasa terjadi.

.Selalunya, ia datang dari  saluran perut atau usus bahagian atas. Ia mungkin disebabkan oleh ulser, tumor di bahagian perut atau esofagus, varises, boleh juga akibat muntah yang berpanjangan, gastroenteritis, darah yang tertelan (daripada pendarahan dalam mulut, hidung atau tekak), atau ubat-ubatan tertentu.

Muntah darah (Hematemesis) mungkin disebabkan oleh:

Ulser peptik –  Ini mungkin berkaitan dengan sindrom Zollinger–Ellison, yang menyebabkan variasi ulcer peptik yang lebih teruk.
Kerosakan sistem vaskular di saluran perut dan usus, seperti varises gastrik yang berdarah atau varises usus.
Sindrom Mallory-Weiss: Kekoyakan yang menyebabkan pendarahan dalam mukosa esofagus.
Muntah darah yang tertelan selepas pendarahan dalam mulut, hidung atau tekak.
Kanser perut atau esofagus.
Keradangan atau hakisan pada lapisan esofagus atau perut.
Radiasi yang menyebabkan anda keracunan.

Muntah berdarah adalah satu gejala yang berkaitan dengan sistem penghadaman kita. Gejala lain yang berkaitan mungkin boleh terjadi muntah biasa sebelum muntah darah, sakit perut, loya, dehidrasi, rasa lemah ataupun gejala yang berkaitan dengan anemia seperti rasa lemah dan mahu pengsan.

Muntah darah yang disebabkan oleh pendarahan yang berlebihan boleh menyebabkan kejutan (Hypovolemic shock atau Haemorrhagic shock) akibat pendarahan GI dalaman. Gejala kejutan termasuklah :

Pernafasan yang cepat dan cetek
Degupan jantung yang laju
Tidak banyak kencing
Kulit pucat
Kulit sejuk atau lembap
Kekeliruan
Pengsan
Pening apabila berdiri
Penglihatan kabur
Jika tidak dirawat dengan segera, kejutan boleh membawa kepada disfungsi organ yang tidak dapat dipulihkan, kegagalan pelbagai organ, dan kematian.

Jika anda mengalami sebarang gejala kejutan tersebut disamping muntah berdarah, minta seseorang membawa anda ke ER atau hubungi ambulans secepat yang mungkin. Sekali lagi diingatkan, muntah berdarah adalah satu gejala yang serius dan boleh membawa maut.

Setiap penyakit akan dikenalpasti berdasarkan ujian darah, ujian imbasan dan ujian khas. Keputusan ujian ini akan memberikan panduan kepada doktor untuk mengenalpasti punca masalah yang dihadapi.

Ujian Darah

Digunakan untuk melihat tahap keterukan pendarahan samada mengakibatkan anemia iaitu komplikasi sel darah merah yang rendah
Fungsi buah pinggang kerana pendarahan yang teruk akan menjejaskan kesihatan buah pinggang. Melihat fungsi hati anda bagi mengenalpasti masalah penyakit hati berparut yang dikenali sebagai Cirrhosis.

Ujian Imbasan

X-ray digunakan untuk melihat perut yang telah memasuki ruang paru-paru
Imbasan CT untuk mengenalpasti terdapat ketumbuhan pada perut atau yang telah merebak
Imbasan bersama bahan pencerah seperti Barium yang memperlihatkan dengan jelas organ perut yang telah naik ke paru-paru
Imbasan Ultrasound untuk melihat jika anda mempunyai masalah hati berparut atau berlemak

Ujian Kamera

Amat sering digunakan untuk melihat terdapat ketumbuhan atau ulser secara jelas di permukaan perut
Mengambil sampel sel atau biopsi pada ketumbuhan
Melihat jika terdapat keradangan, salur darah abnormal, ketumbuhan pada saluran makanan iaitu esofagus

Ujian Khas

Mengkaji pergerakan saluran makanan seperti manometri
Ujian mengenalpasti pH pada saluran makanan selama 24 jam untuk melihat jika terdapat refluks asid dari perut ke saluran makanan

Bergantung pada puncanya, muntah darah boleh menyebabkan komplikasi kesihatan tambahan. Anemia adalah salah satu komplikasi pendarahan yang berlebihan. Ia adalah kekurangan sel darah merah yang sihat. Ia berlaku terutamanya apabila kehilangan darah yang cepat dan mendadak.

Walau bagaimanapun, orang yang mengalami keadaan yang perlahan, seperti gastritis, atau orang yang menggunakan NSAID secara kronik mungkin mengalami anemia selama beberapa minggu hingga beberapa bulan. Dalam kes ini, anemia mungkin kekal tanpa gejala sehingga hemoglobin, atau kiraan darah mereka, sangat rendah. Muntah darah juga boleh menyebabkan kejutan, yang boleh membawa maut dan memerlukan perhatian perubatan segera.

Jika anda alaminya, segera ke hospital lebih-lebih lagi apabila anda mengalami pendarahan yang banyak. Di hospital, anda akan dirawat dengan segera.

Doktor akan menstabilkan anda dengan memberi oksigen, memasukkan darah atau cecair saline ke saluran darah anda.
Pada masa yang sama, mereka akan menjalankan ujian darah ke atas anda.
Mengikut keperluan, anda akan dibawa untuk ujian kamera melalui mulut untuk melihat jika terdapat saluran darah yang tidak normal pada esofagus, ulser di perut, pendarahan pada mana-mana bahagian organ yang boleh dilihat.
Rawatan seperti antibiotik, penghalang pam proton yang berfungsi mengurangkan asid, ubat mengecilkan saluran darah pada perut atau esofagus.
Berhentikan mana-mana ubat pencair darah jika pesakit sedang mengambilnya

Consolini DM. (2016). Nausea and vomiting in infants and children. – Merksmanual
Intestinal obstruction. (n.d.). – Medlineplus.gov
Greenberger NJ. (2016). Nausea and vomiting. – Merks Manual
Mayo Clinic Staff. (2017). Infant reflux: Symptoms.


Batuk Berdarah: Punca, Simptom & Rawatan

Apakah punca masalah batuk berdarah? Artikel ini akan membincangkan  punca, simptom dan rawatan kepada masalah batuk berdarah.

Batuk berdarah atau disebut sebagai hemoptisis ialah gejala yang digeruni oleh kita semua. Hal ini kerana perkataan berdarah memberi gambaran buruk dan serius kepada umum serta sering dikaitkan dengan penyakit-penyakit berbahaya seperti kanser terutamanya kanser paru-paru.

Namun, jika diselami dan diperiksa dengan teliti, batuk berdarah bukan bermakna kanser paru-paru semata-mata. Ia boleh disebabkan oleh masalah seperti jangkitan virus yang selalunya dialami oleh masyarakat akibat batuk yang berterusan sehingga menyebabkan kahak berdarah.

Perkara ini adalah satu benda yang biasa dan boleh dirawat oleh doktor anda. Artikel ini akan membincangkan mengenai punca, gejala dan rawatan yang berkaitan dengan batuk berdarah.

Terdapat beberapa punca yang berkemungkinan menyebabkan anda batuk berdarah. Antaranya :

Bronkitis – Jika anda seorang perokok tegar, anda mungkin akan batuk dan berkahak yang berlaku secara berterusan, dan mengalami sakit dada dan sesak nafas, anda mungkin mengalami masalah ini. Asap rokok mengandungi pelbagai bahan yang boleh merosakkan paru-paru. Bronkitis ialah akibat keradangan paru-paru sehingga cecair pelincir atau mukus dalam saluran pernafasan kita disempitkan, dan juga ruang udara paru-paru, sehingga sesak nafas.
Kesan sampingan ubat pencair darah – Pencair darah boleh memberi risiko pendarahan jika pesakit tidak mengambil rawatan mengikut waktu yang ditetapkan. Kadang-kala pesakit mungkin terlupa dan mengambil ubat tersebut secara berlebihan dan hal ini memberi risiko kepada batuk berdarah. Batuk biasa yang tidak menyebabkan kecederaan kepada orang biasa boleh menyebabkan saluran darah di tekak atau kerongkong untuk pecah dan menghasilkan batuk berdarah.
Kanser paru-paru – Lazimnya, pesakit yang mempunyai kanser paru – paru  ialah seorang perokok tegar, yang mengalami sesak nafas, juga mengalami berat badan menurun dengan mendadak, batuk berdarah, dan perubahan tidak normal pada enzim hati. Namun, dalam sesetengah orang, mereka tiada langung gejala yang disebut dan hidup seperti biasa hingga terlambat. Oleh itu, ujian seperti biopsi ialah ujian yang diperlukan untuk mengesahkan penyakit tersebut.
Abses paru-paru – Abses merupakan jangkitan yang menghasilkan nanah didalam satu selaput yang tidak boleh dirawat hanya dengan antibiotik. Hal ini kerana antibiotik tidak boleh menembusi lapisan tersebut. Ia merupakan komplikasi penyakit paru-paru berkuman ataupun dipanggil pneumonia. Pesakit akan mengalami mulut berbau, batuk berkahak atau berdarah, demam yang kadang-kadang hilang dan kadang-kadang ada dan menjadi semakin meneruk. Jika dibiarkan berterusan pesakit boleh maut akibat sepsis.
Darah beku di saluran pulmonari (Pulmonary Embolism) – Walaupun jarang berlaku, terdapat risiko untuk mengalami batuk berdarah melalui kondisi ini. Pesakit yang ada masalah jantung berisiko untuk mendapat masalah ini.

Batuk berdarah datang dengan gejala lain yang berkaitan. Kadang-kala pesakit boleh tersalah anggap batuk berdarah sebagai gejala hingus berdarah. Hal ini kerana rupanya yang lebih kurang sama dengan kahak berdarah iaitu gejala utama batuk berdarah. Setiap gejala menjadi petanda kepada doktor untuk mendapatkan diagnosis bagi memberi rawatan yang bersesuaian. Antara gejala lain yang berkaitan ialah:

Hilang berat badan tanpa sebarang diet atau bersenam – tanpa sengaja
Sesak nafas
Sakit dada
Batuk berkahak
Mulut berbau
Demam
Batuk yang kronik

Bila hendak menghubungi doktor

Batuk dengan kuantiti darah yang sedikit bukanlah kecemasan tetapi memberi petanda bahawa seseorang itu mungkin dijangkiti atau penyakit lain yang sukar  dirawat.

Jadi, seseorang itu harus menghubungi doktor bila-bila masa mereka batuk darah. Hubungi ambulans  atau pergi ke bilik kecemasan di hospital berdekatan jika:

Anda  mengalami masalah bernafas
Anda mempunyai sejarah pembekuan darah atau sedang menjalani rawatan untuk pembekuan darah
Anda mengalami sakit dada yang teruk
Anda berasa keliru atau tidak sedarkan diri
Terjadi kepada bayi atau anak kecil anda yang mengalami kesukaran bernafas

Asphyxia – Apabila pendarahan yang dialami berterusan, ia boleh menyebabkan anda kekurangan darah atau darah menjadi beku lalu menghalang oksigen daripada dihantar kepada organ badan. Hal ini menyebabkan komplikasi kritikal yang boleh menyebabkan kematian.
Tercekik darah  – Komplikasi ini boleh berlaku jika pendarahan yang dialami berlaku secara berterusan dan banyak. Hal ini boleh menyebabkan kesukaran untuk bernafas dan mengurangkan kandungan oksigen dalam badan, disebabkan darah menyumbat saluran pernafasan di dalam tekak atau paru – paru.
Jangkitan paru-paru – Pesakit memiliki risiko ini kerana terdapat kebarangkalian darah tertinggal dan bertakung di dalam paru-paru. Keadaan ini menyebabkan persekitaran yang kondusif bagi kuman untuk membiak dan menyebabkan pesakit dijangkiti kuman.
Renjatan disebabkan pendarahan (Haemorrhagic Shock) – Kejutan ini akibat pendarahan berlebihan yang menyebabkan kekurangan kandungan darah dalam badan. Situasi ini akan menyumbang kepada kekurangan oksigen dan merosakkan organ badan. Ini adalah satu kecemasan dan perlu dirawat dengan segera.

Untuk mengetahui sebab darah terdapat dalam kahak, doktor biasanya akan mengambil sejarah perubatan dan melakukan pemeriksaan fizikal.

Semasa peperiksaan, doktor boleh:

Minta orang itu batuk
Periksa hidung dan mulut untuk pendarahan
Mengambil sampel kahak dan darah untuk ujian

Dalam sesetengah kes, pemeriksaan tambahan diperlukan, termasuk X-ray dada, imbasan CT, atau bronkoskopi. Semasa bronkoskopi, doktor memasukkan alat yang dipanggil endoskopi ke dalam saluran pernafasan melalui hidung atau mulut. Endoskop mempunyai kamera di hujung tiub, membolehkan doktor mencari punca pendarahan dan merawatnya pada masa yang sama.

Rawatan berfokus untuk menghentikan pendarahan dan merawat punca yang pesakit mungkin ada. Bergantung pada keperluan individu, terdapat pelbagai pilihan. Pendekatan akan bergantung pada keparahan pendarahan dan punca yang menyebabkannya.

Pilihan untuk rawatan mungkin termasuk:

Doktor boleh memberi rawatan steroid/ubat antiradang untuk menguruskan keradangan, atau antibiotik untuk menyelesaikan jangkitan bakteria, seperti TB
Menggunakan alat untuk menghentikan pendarahan atau mengeluarkan darah beku semasa bronkoskopi.
Memerlukan pelbagai pendekatan rawatan, termasuk kemoterapi dan terapi radiasi, untuk penghidap kanser paru-paru atau leher

Seseorang yang mengalami pendarahan teruk mungkin memerlukan :

Embolisasi arteri bronkial: Jika darah dalam kahak terhasil daripada kerosakan pada arteri bronkial, doktor akan mengesyorkan prosedur yang dipanggil embolisasi. Pakar bedah akan memasukkan kateter ke dalam kapal, mengenal pasti punca pendarahan, dan menggunakan teknik tertentu untuk menghentikan pendarahan.
Vasoconstrictors: Ubat yang boleh mengecilkan saluran darah, seperti vasopressin, boleh mengehadkan pendarahan dengan mengurangkan saiz saluran darah.
Transfusi produk darah: Jika masalah pembekuan adalah punca darah dalam kahak, mungkin ada sebab untuk mengubahsuai komposisi dalam darah, seperti plasma, faktor pembekuan atau platelet. Ini boleh dicapai melalui proses penerimaan darah.
Pembedahan: Ini mungkin diperlukan untuk membuang bahagian yang rosak atau kanser pada saluran pernafasan atau sistem pencernaan. Ia adalah pilihan apabila pendarahan teruk atau berterusan.

Pendarahan yang teruk di saluran pernafasan boleh menyukarkan pernafasan. Dalam kes ini, seseorang mungkin memerlukan intubasi iaitu proses yang melibatkan kemasukan tiub kedalam kerongkokng dan pembekalan oksigen tambahan untuk membantu mereka bernafas.

Earwood, J. S., et al. (2015). Hemoptysis: Evaluation and management. – American Family Physician
Fatakia, A., et al. (2010). Epistaxis: A common problem. – Pubmed
Learn how to control asthma. (2019). – CDC
Pulmonary arteriovenous malformations (AVM). (n.d.). UCLA Health
What are the symptoms of lung cancer? (2020).